Α. Καππάτου: Πάψτε Να Δείχνετε Aνησυχία Για Την Ποσότητα Που Θα Φάει Το Παιδί Σας\nTο παιδί που τρώει «λίγο» απασχολεί συχνά τους γονείς και, κατά κανόνα, δοκιμάζουν πολλούς τρόπους για να αντιμετωπίσουν την «ανορεξία» του.\nAρκετοί μου αναφέρουν ότι αναγκάζονται να πιέζουν το παιδί να φάει, άλλοι το «ξεγελούν», όπως χαρακτηριστικά διηγούνται, βάζοντάς το να παρακολουθήσει ένα έργο στην τηλεόραση ή ένα dvd, ή διαβάζοντάς του ένα βιβλίο, προκειμένου να το ταΐσουν. Άλλοι συνεχίζουν να το ταΐζουν κι όταν είναι πλέον δέκα χρόνων.\nΣε κάποιες ακραίες περιπτώσεις το παιδί μπορεί να αντιδρά σε αυτή την πίεση κάνοντας εμετό.\nΕίναι γνωστό ότι κάθε παιδί έχει ένα δικό του ρυθμό ανάπτυξης και προσλαμβάνει αυθόρμητα την ποσότητα της τροφής που του είναι απαραίτητη.\nMπορεί να υπάρχουν περίοδοι μικρότερων αναγκών και συνεπώς λιγότερης όρεξης· ας τις σεβαστείτε κι ας αποφεύγετε να επιβάλλετε κανόνες πολύ αυστηρούς, που ενέχουν τον κίνδυνο να προκαλέσουν μια επίμονη ανορεξία. Σπανιότερα, πίσω από τη σοβαρή ανορεξία του παιδιού κρύβονται σημαντικά προβλήματα.\nΠοιες όμως είναι οι αιτίες που πιθανόν προκαλούν ανορεξία στο παιδί;\n• Eίναι γνωστό ότι οποιαδήποτε ασθένεια, ακόμα και ελαφριά, μπορεί να προκαλέσει παροδική ανορεξία σ’ ένα παιδί.\n• Όταν οι γονείς δείχνουν μεγάλη αγωνία και ασχολούνται διαρκώς με το πόσο θα φάει το παιδί.\n• Όταν το πιάτο του είναι συνεχώς πολύ γεμάτο με φαγητό, μπορεί να νιώσει απέχθεια.\nΜπορείτε όμως .......\n• Πάψτε να δείχνετε ανησυχία για την ποσότητα που θα φάει το παιδί σας.\n• Προτιμάτε να βάζετε μικρές μερίδες στο πιάτο. Σε περίπτωση που το παιδί το ζητήσει, μπορείτε να σερβίρετε δεύτερη μικρομερίδα.\n• Φτιάχνετέ του τα φαγητά που προτιμά.\n• Πολύ συχνά, οι μαμάδες, που παραπονιέστε ότι λείπει από τα παιδιά σας η όρεξη, ξεχνάτε ότι ίσως τρώει συνεχώς μπισκότα, καραμέλες, σοκολάτες ή αλμυρά ή πίνει, με την προτροπή σας κυρίως, πολύ γάλα. Eίναι βέβαιο ότι τη στιγμή του μεσημεριανού γεύματος θα αρνηθεί να φάει τις συνήθεις τροφές, που είναι λιγότερο γευστικές από τα σνακ.\n• Είναι σημαντικό, λοιπόν, όταν το παιδί αρνείται να φάει το φαγητό που του έχετε σερβίρει, να μην έχει τη δυνατότητα ενδιάμεσα να τρώει άλλα πράγματα, όπως γλυκά, τσιπς κ.λπ.\n• Στο γεύμα ή στο δείπνο πρέπει να κυριαρχεί ένα κλίμα ήρεμο, χαρούμενο, να επιδιώκετε να κάθεστε στο τραπέζι όσο πιο συχνά γίνεται όλη η οικογένεια, ή ο ένας γονιός τουλάχιστον, και να συζητάτε διάφορα θέματα.\n• Αν η άρνηση του παιδιού για τροφή είναι επίμονη και συνεχίζεται για αρκετό καιρό, ή αν αγωνιάτε και του ασκείτε μεγάλη πίεση, τότε συζητήστε το με τον παιδίατρό σας και στη συνέχεια μην διστάσετε να απευθυνθείτε σε έναν ειδικό ψυχικής υγείας.\nTags: ΠΑΙΔΙ ΦΑΓΗΤΟ ΚΑΠΠΑΤΟΥ ΑΛΕΞΑΝΔΡΑ\n17 Αυγ, 2019 ΕΞΟΔΟΣ\nΤα Ζώδια Της Κυριακής 18/8\nZuppa Inglese, To Πεντανόστιμο Ιταλικό Γλυκό\nΔείτε Τη Ζωή Θετικά & Πάρτε Την Τύχη Στα Χέρια Σας.\nH Σιωπή Είναι Δύναμη\nΗ Σωτηρία της Ψυχής - Κριτική Ταινίας\nΣινέ - Μενού Εβδομάδας Από 24/01


Μια φωτογραφία - σύμβολο ενάντια στο ρατσισμό και στην κοινωνική καταπίεση | Ημεροδρόμος\nΣΤΑΜΑΤΗΣ ΡΗΓΑΣ Ιστορία 18 Οκτωβρίου 2018\nΗ ιστορία μιας φωτογραφίας 51 χρόνια πριν.\nΣτη φωτογραφία που βλέπετε είναι οι Bill Russell, Muhammad Ali, Jim Brown, Lew Alcindor [Kareem Abdull- Jabbar] (από τα αριστερά προς τα δεξιά). Πρόκειται για μια εικόνα – σύμβολο που δηλώνει την αντίσταση και την αλληλεγγύη ενάντια στο ρατσισμό στην κοινωνική καταπίεση. Είναι δύσκολο, όμως, να καταλάβουμε τη δύναμη της εν λόγω φωτογραφίας αν δεν αναλογιστούμε την εποχή στην οποία τραβήχτηκε και τις επιπτώσεις που μπορούσε να επιφέρει η συμμετοχή σε μία τέτοια διαμαρτυρία στους συμμετέχοντες:\nΗ συνέντευξη Τύπου οργανώθηκε προκειμένου να στηρίξει η μαύρη κοινότητα τον Muhammad Ali ο οποίος μόλις πριν λίγο είχε κάνει το αδιανόητο για την λευκή Αμερική εν μέσω ψυχρού πολέμου. Ο Ali το 1967 αρνήθηκε να παρουσιαστεί για τη στρατιωτική του θητεία στον πόλεμο στο Βιετνάμ. Μία χαρακτηριστική του ατάκα ήταν:\n«Δεν θα ταξιδέψω 10 000 μίλια για να σκοτώσω ανθρώπους με σκούρο δέρμα που ποτέ δεν με αποκάλεσαν αράπη. Ο εχθρός μου είναι εδώ!».\nΟ Muhammad Ali την στιγμή που βγάζει νοκ άουτ τον Sonny Liston (ούτε τότε σταμάταγε να μιλάει στους αντιπάλους του).\nΗ Αμερική του 1967 όμως ήταν μία ρατσιστική Αμερική μπλεγμένη σε έναν πόλεμο που ακόμη θεωρείτο δίκαιος από την πλειοψηφία του αμερικάνικου κοινού. Η αντίδραση του κατεστημένου ήταν αυτόματη και ο Ali μετά την κοινή συνέντευξη Τύπου με τα μεγαλύτερα ονόματα του μαύρου αθλητισμού (από όπου και η φωτογραφία) κυνηγήθηκε παραδειγματικά. Μία εβδομάδα αργότερα οδηγήθηκε σε δίκη με πιθανή ποινή κάθειρξης, του αφαιρέθηκε ο τίτλος του παγκόσμιου πρωταθλητή και του κατασχέθηκε το διαβατήριο προκειμένου να μην μπορεί να δώσει αγώνες εκτός ΗΠΑ, όσο καιρό περίμενε να εκδικασθεί η υπόθεση του. Ο Ali ήταν την ώρα της συνέντευξης αήττητος επαγγελματίας πρωταθλητής με ρεκόρ 29-0 και πρώην χρυσός Ολυμπιονίκης στην Ολυμπιάδα της Ρώμης το 1960. Από το 1964 όμως είχε αλλάξει το όνομα του από Casius Clay σε Muhammad Ali και αν κάποιος τον αποκαλούσε με το πρώτο το θεωρούσε προσβολή διότι ήταν το όνομα της σκλαβιάς της φυλής του.\nΑυτός ήταν ο πρωταγωνιστής της συνέντευξης. Ποιοι ήταν όμως οι υπόλοιποι που στάθηκαν αλληλέγγυοι δίπλα του; Και τι ακριβώς διακινδύνευαν;\nΗ αρχική ιδέα για τη συνέντευξη Τύπου ήταν του Jim Brown (τρίτος καθήμενος από τα αριστερά προς τα δεξιά στην αρχική φωτογραφία), ο οποίος θεωρείτο τότε ο μεγαλύτερος παίκτης του American football (άθλημα που εξελίχθηκε από το ευρωπαϊκό rugby), ήταν πρωταθλητής και είχε ψηφιστεί καλύτερος πρωτοεμφανιζόμενος το 1957 (rookie of the Year), 3 φορές πολυτιμότερος παίκτης (1957,1958,1964) ενώ από τα 9 χρόνια καριέρας του τα 8 ψηφίστηκε μέλος της καλύτερης ομάδας του πρωταθλήματος και άλλη μία φορά ήταν στη δεύτερη καλύτερη ομάδα.\nΕίχε σταματήσει το άθλημα 2 χρόνια πριν και προσπαθούσε επιτυχώς να ξεκινήσει μία καριέρα στο σινεμά και στο Χόλυγουντ. Η πρώτη μεγάλη παραγωγή στην οποία συμμετείχε – η πολεμική ταινία «Και οι δώδεκα ήταν καθάρματα»- θα έβγαινε στις αίθουσες 11 μέρες μετά τη συνέντευξη Τύπου.\nΑριστερά ο Τζιμ Μπράουν με τη μπάλα και το νούμερο 32 στο πρωτάθλημα του NFL και δεξιά δίπλα στον Ντόναλντ Σάδερλαντ στα γυρίσματα της ταινίας «Και οι δώδεκα ήταν καθάρματα» το 1967.\nΣτην αρχική φωτογραφία πρώτος καθήμενος από τα αριστερά είναι ο Bill Russell παίκτης του NBA και συγκεκριμένα των Boston Celtics.Την ώρα που γινόταν η συνέντευξη Τύπου ο Russell ήταν ήδη 9 φορές πρωταθλητής σε 11 χρόνια καριέρας και 4 φορές πολυτιμότερος παίκτης (NBA MVP1958,1961,1962,1963,1965).\nΤο 1966, ο Russell είχε γίνει και προπονητής εκτός από παίκτης των Celtics και η χρονιά τελείωσε με την ήττα τους μετά από 8 χρόνια κυριαρχίας στο NBA. Πολλοί κατέκριναν την επιλογή της ομάδας να βάλει τον Russell για προπονητή στην λογική ότι ένας μαύρος δεν είναι αρκετά έξυπνος για να γίνει προπονητής (ο Russell ήταν ο πρώτος μαύρος προπονητής σε οποιοδήποτε επαγγελματικό άθλημα στις ΗΠΑ).\nΟ Russell (αριστερά) μπλοκάρει σουτ του Elgin Baylor των Lakers. Θεωρείται ακόμη ως ο καλύτερος αμυντικός στην ιστορία του αθλήματος. Οι αντίπαλοί του θεωρούσαν τον Russell ως τον πιο επιβλητικό παίκτη στο αμυντικό κομμάτι του παιχνιδιού.\nLew Alcindor (μετέπειτα Kareem Abdull- Jabbar)\nΤελευταίος από τα αριστερά είναι ο Kareem Abdul- Jabbar που τότε ακόμη λεγόταν Lew Alcindor (Λιου Αλσίντορ) και ήταν παίκτης του κολεγιακού πρωταθλήματος με το πανεπιστήμιο του Los Angeles (UCLA). Στο τέλος της πρώτης χρονιάς του με την πρώτη ομάδα του UCLA ο Jabbar είχε κερδίσει το πρωτάθλημα και είχε ψηφιστεί καλύτερος παίκτης του.\nΤα επόμενα 2 χρόνια κατέληξε να γίνει ο μεγαλύτερος μπασκετμπολίστας του κολεγιακού πρωταθλήματος όλων των εποχών, αφού βγήκε άλλες δύο φορές πολυτιμότερος παίκτης και πήρε άλλα δύο πρωταθλήματα χάνοντας συνολικά μόνο 2 αγώνες σε τρία χρόνια. Στη συνέχεια της καριέρας του στο NBA πήρε 6 πρωταθλήματα, ψηφίστηκε 6 φορές πολυτιμότερος παίκτης (NBA MVP 1971, 1972, 1974, 1976, 1977, 1980) ενώ είναι ακόμη ο πρώτος σκόρερ στην ιστορία του NBA.\nΑριστερά ο Jabbar (τότε Lew Alcindor) με την φανέλα του UCLA. Δεξιά καρφώνει με τη φανέλα των Los Angeles Lakers.\nΤο επαγγελματικό ρίσκο\nΤι διακινδύνευε ο Jim Brown 11 μέρες πριν βγει στις αίθουσες η πρώτη μεγάλη χολυγουντιανή ταινία στην οποία συμμετείχε με δεύτερο μεν αλλά σημαντικό ρόλο δε; Σίγουρα ολόκληρη την καριέρα του στο Χόλυγουντ, διότι το 1967 χωρίς την ύπαρξη της ανεξάρτητης κινηματογραφικής παραγωγής, εάν τα στούντιο αποφάσιζαν να βάλουν στη μαύρη λίστα κάποιον, τότε αυτός δεν ξαναδούλευε ποτέ.\nΤι διακινδύνευε ο Bill Russell τη δεύτερη χρονιά που ήταν προπονητής στο NBA, όντας ακόμη παίκτης; Σίγουρα ολόκληρη την αθλητική του και προπονητική καριέρα–το 1967 δεν υπήρχαν ελεύθερα συμβόλαια και οι παίκτες ήταν δέσμιοι των ομάδων τους (ο θεσμός των free agents θα εισαχθεί αργότερα).\nΤι διακινδύνευε ο 20χρονος Lew Alcindor μετά την πρώτη του χρονιά ως παίκτης στο κολλεγιακό πρωτάθλημα ενώ σπούδαζε στο UCLA με αθλητική υποτροφία; Σίγουρα την υποτροφία του, την κολεγιακή του καριέρα και πιθανότατα την επαγγελματική του, αφού μέχρι τη δεκαετία του 1990 τα παραδείγματα παικτών που έπαιξαν στο NBA χωρίς να παίξουν τουλάχιστον δύο χρόνια στο κολέγιο ήταν μετρημένα στα δάχτυλα του ενός χεριού.\nΚαι το πραγματικό ρίσκο…\nΑυτά όμως έχουν να κάνουν με την καριέρα τους, το φοβερό είναι ότι διακινδύνευαν πολλά περισσότερα από τα λεφτά που πιθανώς θα έβγαζαν.\nΟ Rubin Carter (boxer και πρώην παγκόσμιος πρωταθλητής) στοχοποιήθηκε από την αστυνομία και καταδικάστηκε σε ισόβια κάθειρξη για δολοφονίες που δεν έκανε το 1966 και πέρασε, μέχρι να απελευθερωθεί, 19 χρόνια στη φυλακή.\nΟ Rubin Carter την εποχή που όντας στην φυλακή πάλευε για την ελευθερία του.\nΓια την περίπτωση του Carter ο Bob Dylan έγραψε το τραγούδι hurricane ενώ η ιστορία του έγινε και ταινία από το Χόλυγουντ.\nΑυτοί οι κίνδυνοι δεν περιορίζονταν στους επαγγελματίες αθλητές.\nΤο 1970 η ακαδημαϊκός (αλλά και κομμουνίστρια) Angela Davis κατηγορήθηκε για συμμετοχή σε δολοφονία ως μέλος των μαύρων πανθήρων και παρά λίγο να καταδικαστεί σε ισόβια κάθειρξη, αλλά αθωώθηκε επειδή η κατηγορία ήταν αστεία αλλά και επειδή ως πανεπιστημιακός η Davis ήξερε πως λειτουργεί το σύστημα και πώς να υπερασπιστεί τον εαυτό της.\nΗ αφίσα της Davis ως καταζητούμενης, ήταν η τρίτη γυναίκα που μπήκε στην λίστα των 10 πιο καταζητούμενων ατόμων στις ΗΠΑ.\nO Martin Luther King αριστερά και ο Malcolm X δεξιά.\nΌσον αφορά την τύχη των μαύρων ηγετών του κινήματος για τα πολιτικά δικαιώματα αυτή ήταν κοινή, ο μουσουλμάνος Malcolm X δολοφονήθηκε το 1965 και ο χριστιανός πάστορας Martin Luther King δολοφονήθηκε τρία χρόνια αργότερα το 1968.\nΜουσουλμάνοι, Χριστιανοί, λαϊκοί ηγέτες, ακαδημαϊκοί ή αθλητές μικρή σημασία είχε για τους μαύρους που δεν κάθονταν στα αυγά τους τη δεκαετία του 1960.\nΟι τέσσερις αυτοί αθλητές όμως πήραν την απόφασή τους και στάθηκαν στα πόδια τους, ξέροντας ότι αυτό που θα αντιμετωπίσουν πιθανόν να είναι η καταστροφή της καριέρας τους, η φυλακή ή ακόμη και ο θάνατος.\nΑκολούθησαν και οι τέσσερις την προτροπή του Martin Luther King ο οποίος σε μία ομιλία του είχε καταλήξει, λέγοντας:\n«Έρχεται μία ημέρα στη ζωή του ανθρώπου που πρέπει να υπερασπιστεί όχι ό,τι είναι ασφαλές, ούτε ό,τι είναι πολιτικώς ορθό, ούτε ό,τι είναι δημοφιλές αλλά αυτό που η συνείδησή του λέει ότι είναι σωστό».\nΣτο ερώτημα του ποιος είναι ο σημαντικότερος και πιο θαρραλέος απάντησε ο Kareem Abdull-Jabbar το 2014, λέγοντας ότι:\n«Την εποχή που οι μαύροι οι οποίοι μιλούσαν για την αδικία στοχοποιούνταν και πολύ συχνά συλλαμβάνονταν με κάποια δικαιολογία και καταδικάζονταν ακόμη και σε ποινές φυλάκισης, ο Muhammad Ali πήρε την απόφαση να πάρει θέση και να θυσιάσει τα καλύτερα χρόνια της καριέρας του και να διακινδυνέψει να πάει στην φυλακή. Έχω ύψος 2,18 αλλά ποτέ δεν αισθάνθηκα ψηλότερος από εκείνη την ημέρα που στάθηκα στη σκιά αυτού του γίγαντα».\n Οι μαύροι σκλάβοι που έρχονταν από την Αφρική τους προηγούμενους αιώνες στις ΗΠΑ έχαναν τα ονόματα τους και έπαιρναν τα επίθετα των ιδιοκτητών τους. Οι μαύροι μουσουλμάνοι την δεκαετία του 1960 είχαν την τακτική να αλλάζουν τα ονόματα τους και να αναφέρονται στο παλιό τους χριστιανικό όνομα, ως το «λευκό» όνομα ή το όνομα της σκλαβιάς της φυλής τους.\n*Ο Σταμάτης Ρήγας είναι ιστορικός.\n(Επισκέψεις: 1.078 φορές, όπου 1 ημερήσιες)


Λαμπρές εκδηλώσεις στη Μητρόπολη Διδυμοτείχου για τον Άγιο Πατριάρχη Κωνσταντινουπόλεως Κύριλλο Στ’ (με πλούσιο φωτογραφικό υλικό) | Απόψεις για τη Μονή Βατοπαιδίου (και όχι μόνο)\nΤην επομένη το πρωί Δευτέρα 2 Μαΐου ο Καθηγούμενος της Ι. Μονής Βατοπεδίου Αρχιμ. Εφραίμ, λειτούργησε στο Ιερό Ναό των Αγ. Θεοδώρων Ν. Ορεστιάδος, όπου φυλασσόταν το ιερό λείψανο. Στη Θ. Λειτουργία προσήλθαν οι μαθητές του 1ου Δημοτικού Σχολείου Ν. Ορεστιάδος, το οποίο προς τιμήν του Αγ. Κυρίλλου ονομάζεται «ΚΥΡΙΛΛΕΙΟ».\n« Λαμπρός εορτασμός της μνήμης των Αγίων Μαρτύρων Τιμοθέου και Μαύρας στην Ηλιούπολη\nΕπιστολή κ. Μπαμπινιώτη προς την εφημερίδα Καθημερινή σχετικά με το Τηλεοπτικό Κανάλι ΣΚΑΪ »


Σε συνέχεια του προηγούμενου δελτίου (α.α 12/2019) οι ισχυρές βροχές και καταιγίδες οι οποίες εκδηλώνονται στο βόρειο Ιόνιο και την Ήπειρο αναμένεται να συνεχιστούν. Επίσης την Παρασκευή θα επηρεάσουν και την περιοχή της Θράκης. (Οδηγίες Προστασίας) | ΔΗΜΟΣ ΚΟΜΟΤΗΝΗΣ\nΑρχική › Περιβάλλον › Σε συνέχεια του προηγούμενου δελτίου (α.α 12/2019) οι ισχυρές βροχές και καταιγίδες οι οποίες εκδηλώνονται στο βόρειο Ιόνιο και την Ήπειρο αναμένεται να συνεχιστούν. Επίσης την Παρασκευή θα επηρεάσουν και την περιοχή της Θράκης. (Οδηγίες Προστασίας)\nΣε συνέχεια του προηγούμενου δελτίου (α.α 12/2019) οι ισχυρές βροχές και καταιγίδες οι οποίες εκδηλώνονται στο βόρειο Ιόνιο και την Ήπειρο αναμένεται να συνεχιστούν. Επίσης την Παρασκευή θα επηρεάσουν και την περιοχή της Θράκης. (Οδηγίες Προστασίας)\nΑναρτήθηκε στις: 07-11-2019\n1. Από το απόγευμα της σημερινής ημέρας (Πέμπτη 07-11-2019), εκτός από το βόρειο Ιόνιο και την Ήπειρο αναμένεται να επηρεαστεί η δυτική Στερεά και μέχρι τη νύχτα τα υπόλοιπα τμήματα του Ιονίου και η δυτική Πελοπόννησος. Από το μεσημέρι της Παρασκευής (08-11-2019) τα


Φτιάξτο μόνη σου: Βιβλία ευχών! Νέα τάση ή ένα όμορφο νέο έθιμο; - Mothersblog.gr\nΦτιάξτο μόνη σου: Βιβλία ευχών! Νέα τάση ή ένα όμορφο νέο έθιμο;\n07 Αυγ 2014\tΦτιάξτο Μόνη σου\nΤα τελευταία χρόνια έχει επικρατήσει να βάζουμε ένα βιβλίο με λευκά φύλλα στο τραπέζι με τις μπομπονιέρες... Το γνωστό σε πολλούς βιβλίο ευχών!\nΤο βιβλίο ευχών είναι μια ωραία ιδέα για να «σφραγίσετε» τις ευχές για το νεοφώτιστο παιδάκι από συγγενείς και φίλους. Εμπνεόμενοι από το θέμα της βάπτισης και τα χρώματα της διακόσμησης επιλέξτε ή φτιάξτε και το βιβλίο ευχών. Μετά την βάπτιση θα προσφέρετε την μπομπονιέρα και το γλυκό και οι καλεσμένοι σας θα προσφέρουν τις γλυκύτερες ευχές τους στο μωράκι σας!\nΦυσικά αν μετά το μυστήριο ακολουθήσει τραπέζι ή δεξίωση μπορείτε να έχετε το βιβλίο ευχών και σε κάποιο τραπέζι εκεί, ώστε να συμπληρώνουν όσοι δεν πρόλαβαν στην εκκλησία. Το βιβλίο ευχών έχει κερδίσει μια θέση και στις βαπτίσεις αλλά και στους γάμους!\nΞενόφερτο έθιμο ή μια γλυκιά κίνηση... Το σίγουρο είναι ότι θα είναι ένα όμορφο ενθύμιο για το νεοφώτιστο μωράκι!\nextra tips: Μπορείτε δίπλα στις ευχές να κολλήσετε φωτογραφίες από την βάπτιση και να φτιάξετε ένα πραγματικά όμορφο βιβλίο αναμνήσεων!


Πετρούλα: «Είχα ακατάσχετη αιμορραγία στο στομάχι» - Star.gr\nLIFESTYLE Δευτέρα, 27 Ιουνίου 2011, 21:44\nΠετρούλα: «Είχα ακατάσχετη αιμορραγία στο στομάχι»\nΟλες οι λεπτομέρειες για το ατύχημά της\nΣε επέμβαση στο στομάχι υποβλήθηκε η Πετρούλα Κωστίδου, η οποία είχε ατύχημα στην θάλασσα με τζετ σκι.\nΗ παρουσιάστρια του Star έπεσε από το τζετ σκι με το οποίο έκανε βόλτα πριν από λίγες ημέρες, κάνοντας συγγενείς και φίλους να λαχταρήσουν. «Περνούσαμε πάρα πολύ όμορφα, μέχρι την στιγμή που έπεσα εγώ από το τζετ σκι, χτύπησα στην κοιλιακή χώρα και αυτό είχε σαν αποτέλεσμα ακατάσχετη αιμορραγία. Στην συνέχεια ήλθε ασθενοφόρο, με πήρε, εγώ είχα χάσει τις αισθήσεις μου και με μετέφερε στο νοσοκομείο», δήλωσε η Πετρούλα.\nΤο γελαστό κορίτσι του Star μεταφέρθηκε στο νοσοκομείο Αλεξάνδρα, οι γιατροί του οποίου έκριναν απαραίτητη την εισαγωγή της στο χειρουργείο. Η εγχείρηση πήγε πολύ καλά χάρη στην έγκαιρη επέμβαση των γιατρών. «Με ειδοποίησαν ότι είχε κάποιο ατύχημα και ήλθα εσπευσμένα από την Θεσσαλονίκη. Ευχαριστώ πολύ τους γιατρούς που την ανέλαβαν και την γλίτωσαν από τα χειρότερα», δήλωσε η μητέρα της.\nΠαρά την περιπέτειά της, η Πετρούλα δεν έχασε λεπτό του χιούμορ και την αισιοδοξία της. Αμέσως μετά την επέμβασή της, η Πετρούλα μεταφέρθηκε στο Ιατρικό Κέντρο για προληπτικές εξετάσεις. «Θέλουν να εξετάσουν την σπονδυλική μου στήλη με αξονικές, θέλουν να δουν και τον αυχένα μου. Θα δούμε… εγώ όμως θεωρώ ότι είμαι καλά», κατέληξε η Πετρούλα.


To Twitter εξηγεί εμμέσως γιατί δεν μπλοκάρει τον D. Trump - Σελίδα 5 - Νέα - Insomnia.gr\nΔεν γεννήθηκε δισεκατομμυριούχος αλλά πολυεκατομμυριούχος. Δισεκατομμυριούχος ΕΓΙΝΕ, προφανώς επειδή είναι "χαζός". Έτσι λέει το καθεστώς, έτσι έγραψε και ο Ευαγγελιστής Γουλφ στη "Βίβλο" που εξεδόθη πρόσφατα άρα έτσι θα είναι.\nΈγινε δισεκατομμυριούχος έχοντας πατέρα με περιουσία $250-300M (https://goo.gl/LuEN6Z). Ασχέτως των χρημάτων που έβγαλε, οι πράξεις και οι δηλώσεις του δεν τις λες και προερχόμενες από ευφυές άτομο. Από την αμφισβήτηση του φαινομένου του θερμοκηπίου μέχρι τις συγκρίσεις με τους Ρεπουμπλικάνους συνυποψήφιους για το ποιος την έχει πιο μεγάλη\n2 ώρες πριν, butters είπε\nΆμα γεννήθηκε δισεκατομμυριούχος και λόγω αυτού ήταν πρόεδρος ομίλου εταιρειών και σελέμπριτυ, σίγουρα είναι και πολύ έξυπνος... Το δηλώνει και ο ίδιος εξάλλου. Γιατί είναι σίγουρος. Ότι είναι "really smart"\nΑδερφε οπως κ να εχει το ζητημα αυτος εγραψε το ονομα το στο βιβλιο της παγοσμιας ιστοριας κ θα μιλανε για παρτυ του στον αιωνα τον απαντα. Θες γιατι ετσι γεννηθηκε, θες γιατι του αξιζε, θες γιατι βγηκε απο κ@λο ελεφαντα, τι σημασια εχει? Εμεις ειμαστε σκονη στο εξωφυλλο του βιβλιο ιστοριας κ με τον πρωτο ανεμο θα χαθουμε λες κ ποτε δεν υπηρξαμε. Τωρα ειτε σου αρεσει ειτε οχι, αυτο ειναι η αληθεια. Κ οσο κ αν σε (σας) σεβομαι κ σεβομαι κ την γνωμη σου (σας), οταν ακουω ανθρωπους να απαλοτριωνουν τα παντα λες κ ολοι ειμαστε το ιδιο... τα παιρνω κατακεφαλα. Δεν ειμαστε Λεωνιδες, Αινσταιν, Τραμπ, Πουτιν, Χιτλερ, Μουσολινι, Μπρεζνιεφ, Καραισκακηδες, Παπανδρεου, ΝταΒιντσι, Μπετοβεν, Πριγκιπισες Ναιανες. Ειμαστε νεοελληναρες με φουσκωμενο κεφαλι κ ακομα πιο φουσκωμενο εγωισμο, κ τπτ παραπανω.\nΑυτα που εχει δει ο Τραμπ απο εκει ψηλα που βρεθηκε -οπως κ αν βρεθηκε εκει- εσυ κ γω δεν θα τα δουμε σε 20 ζωες. Οποτε δειξε λιγο λογικη κ ενγκρατεια κ μιλα σαν ωριμος ανθρωπος που εισαι. Η φυση ΔΕΝ μας εκανε ολους ισους. ΕΤΣΙ ειναι η ζωη. Εσυ αν θες μπορεις να το πραδεχτεις κ να χαραξεις αντιστοιχη πορεια, η να αυτο-κοροιδευεσαι κ να νομιζεις οτι εισαι το δωρο του Θεου επι της Γης.\n4 ώρες πριν, jim5 είπε\n1. Είναι πρόεδρος ΗΠΑ\n2. Κάθε μέρα, σε όλα τα δελτία σε 200 χώρες του κόσμου, μιλανε για το Twitter twitter twitter και τα tweets του Trump. Αρα\n3. Ο Trump ήταν Πρωτοχρονιάτικο, Lotto,Joker,Kino και 13αρι ΠΡΟΠΟ λαχείο μαζί για το Twitter app.\nΚαι ζητάτε σοβαρά να τον κάνουν block οι ιδιοι? Πάμε καλά;\nΑν θες να τον αντιμετωπίσεις, να παλέψεις την πολιτική και τις δράσεις του, και όχι τα μαλλιά του, το πώς τρώει, αν χρησιμοποιεί το Twitter κτλ.\nΑκουραστα-Αβαδιστα θα βγει και τη 2η 4ετια.\nΤο πιο σωστό σχόλιο, χίλια λαικ άμα μπορούσα να βάλω, όλη η ουσία\nΕπεξ/σία 9 Ιανουαρίου 2018 από Oulianov\n5 λεπτά πριν, butters είπε\nΦυσικα κ ειναι τραλαλα στο κεφαλι του εως καποιο σημειο, κ αυτα που λεει ειναι ακομα πιο τραλαλα καποιες φορες. Νομιζεις οτι θα τον διαλεγαν ως υποψηφιο τα μεγαλα κεφαλια για βιτρινα τους αν ηταν πραγματικα ικανος πολιτικος? Γιατι δεν ψαχνεις ποιοι ηταν αυτοι που τον βαλαν εκει που βρισκεται, για να δεις ποιοι ειναι τα αφεντικα μας, κ τοτε κατσε κ κρινε αν ΑΥΤΟΙ εχουν ευφυια κ αν ΑΥΤΟΙ κανουν περιεργες δηλωσεις. Αλλα σε θρεντ για το twitter περιμενω κ γω ψαξιμο πραγματικο?.........\nΟσο για το φαινομενο του θερμοκηπιου... καλα κ συ..... καμια μερα αν βρεθουμε κ κερασεις φραπε θα σου πω τπτ παραπανω λεπτομεριες. Προσωρινα ασε τα φουγαρα να καπνιζουν κ εμας να πληρωνουμε πλαστικες σακουλιτσες στα σουπερ μαρκετ....\n13 ώρες πριν, rus είπε\nΗ δοκιμη δεν ηταν για το ποσο μακρυα μπορει να φτασει ο πυραυλος, απλα για το ότι μπορει να εκτοξευτεί. Οι ειδικοι αναλυτες σε ολο το κοσμο που φοβουνται ότι ο Κιμ εχει διηπειρωτικους πυραυλους προφανως ξερουν καλυτερα από σενα\nΛαθος λογικης Νο1-> ΝΟΜΙΖΕΙΣ οτι ξερεις τον λογο που εκανε την δοκιμη. Η αληθεια ειναι οτι εισαι στο απολυτο σκοταδι, οπως ολοι μας (εκτος κ αν ανταλλαζεις email με τον Κιμ κ δεν μας το λες).\nΛαθος λογικης Νο2-> ΝΟΜΙΖΕΙΣ οτι καποιοι ειδικοι αναλυτες φοβονται. Η αληθεια ειναι οτι αυτα που ακους ειναι ο λαπας προς ευρεια καταναλωση. Οι πραγματικοι αναλυτες δουλευουν αυστηρα κ μονο απορρητα για τις κυβερνησεις τους κ δεν ξερεις (-ουμε) τι λενε. Αυτα που φτανουν στα αυτια σου ειναι ΜΟΝΟ προπαγανδα απο τα τσοντοκαναλα, που ολα στην τελικη ανοικουν σε μια χουφτα φιλελε τρισεκατομμυριουχους της ιδιας παρεας (= αρα κ της ιδιας αποχρωσης).\nΛαθος λογικης Νο3-> ΝΟΜΙΖΕΙΣ οτι ξερεις τι γνωριζω, το οποιο μπορω να σε διαβεβαιωσω οτι ειναι οικτρη πλανη. Αν ηξερες τι διαβαζω κ με ποιους εχω μιλησει κ ποσα χρονια ασχολουμαι με πολιτικη κ στρατιωτικα ζητηματα... ξερω γω... μαλλον καλυτερα ρωτα πριν πετας διαφορα....\nΜπες στον κοπο κ ξαναδιαβασε το ποστ μου να δεις οτι ειναι ισως το μοναδικο επι του ζητηματος που δινει ΛΟΓΙΚΕΣ (οχι βασισμενες σε συναισθηματα κ αντιπαθειες) υποψιες. Παρεβλεψε, αν μπορεις, το χιουμορ μου (ειχα κεφακια κ βγηκε "πλακατζιδικο" λιγακι ομολογω), κ κρατα το νοημα. Κ μια συμβουλη-> γραφε αυτο που ειναι η αληθεια κ μονο. Π.χ. οτι ΝΟΜΙΖΕΙΣ καποια πραγματα που εκ των πραγματων σου ειναι ΑΔΥΝΑΤΟ να γνωριζεις. Κ τοτε να δεις οτι ολο το σκεπτικο σου θα παρει αλλη τροχια.\nΣτη θεση σου θα ανησυχουσα περισσοτερο για την ορθογραφια παρα για την 'πυρινικη' εξυπναδα...\nΣωστα. Θυμησε μου να εχω κ το μεγαλο ορθογραφικο λεξικο την επομενη φορα που θα ποσταρω για το twitter κ τον Τραμπ.\nΣου απάντησα γράφοντας ότι γεννήθηκε πολυεκατομμυριούχος. Συνεπώς γνώριζα την περιουσία του πατέρα του. Την αβγάτισε όμως και είναι στους 500-600 πλουσιότερους άνδρες του κόσμου με 3,1 δις περιουσία. Προφανώς ένας "χαζός" θα κατέστρεφε την περιουσία του πατέρα του και δεν θα την πολλαπλασίαζε. Ακόμη, οι περισσότερες δηλώσεις που του αποδίδουν είναι κατασκευασμένες και είτε δεν τις έχει πει ποτέ είτε είναι στη φάση του χαβαλέ μεταξύ ανδρών ή του τρολαρίσματος. Πιάνεστε από το ΤΙΠΟΤΑ απλά για να αποδείξετε κάτι που δεν ισχύει.\nΚαι για να καταλάβεις πόσο και εσύ και πολλοί άλλοι επηρεάζεστε από την προπαγάνδα των ΜΜΕ, η νέα ρητορική (την οποία αναπαράγεις αυτολεξεί) που παίζει σε ΟΛΑ τα δελτία ειδήσεων περί ψυχικής ασθένειας ή ανισορροπίας του Τραμπ έχει ως πηγή την νεο-υιοθετηθείσα στρατηγική των Δημοκρατικών που προβλέπει ανατροπή του Τραμπ μέσω της 25ης Τροπολογίας. Εν ολίγοις, προσπαθούν να τον βγάλουν τρελό για να τον ρίξουν.\nNo1, 2, 3: Προσωπικα δε νομιζω τιποτα, αυτα που λενε οι αναλυτες σε ολο το κοσμο που ασχολουνται με αυτο το ζητημα ανεφερα. Και αν προσεξες τα ανεφερα με μορφη ερωτησης. Αντίθετα, εσυ ακούγεσαι σαν αυτοκλητος παντογνωστης.\nΕπεξ/σία 9 Ιανουαρίου 2018 από rus\nΠου αν το παρεις ακομα πιο "βαθια" το ζητημα, η κατασταση που περιγραφεις ειναι μονο η δευτερη (αν η προπαγανδα ειναι η πρωτη) στρωση στο κρεμυδι της αληθειας.\nΕιναι αδιανοητο η κορη του να ειναι παντερεμενη με εβραιο, να εχει βαφτιστει η ιδια εβραια, τα εγγονια του να ειναι εβραιοπουλα, οι 2 γιοι του να ειναι ζευγαρωμενοι με εβραιες, ο ιδιος να ειναι Νο1 φιλος των εβραικων οργανωσεων, να ειναι Νο1 φιλος του Ισραηλ, να δουλευει ολη του την ζωη με εβραιους, να εκανε λεφτα μαζι τους, να τα διατυρει χαρις αυτους, να τα εχει σε τραπεζες τους, να επαιζε/ παιζει σε ολα τα καναλια τους, να εχει ολους τους συμβουλους του εβραιους, ολοκληρο το πολιτικο συναφι γυρω του στο Λευκο Οικο επισης εβραιους, κ στο τελος οι Εβραιοι να τον προδωσουν (γιατι αυτοι εχουν 200% ολων των μιντια).\nΠολλα μπορεις να τους καταλογισεις, αλλα οτι δεν κανουν την δουλεια τους σωστα, οχι κ με τιποτα! Οι Εβραιοι οταν δουλευεις για αυτους θα σου δωσουν αυτο που σου υποσχεθηκαν. ΠΑΝΤΑ. Τιποτα περισσοτερο κ τιποτα λιγοτερο. Ακριβως αυτο που συμφωνησατε.\nΑρα, αν τα καλοσκεφτουμε αυτα, το Hollywood κ τα μιντια ΠΟΤΕ δεν ειχαν/ εχουν κατι εναντια στον φιλο τους τον Τραμπ. Κ εδω enter the third layer of the onion... Αυτο που λενε "τεχνιτη κριση". Τωρα ποιος ο λογος να δημιουργουν τεχνιτη κριση με τον δικο τους ανθρωπο, μαλλον μονο αυτοι το ξερουν. Ισως κ ο Τραμπ. Παντως σιγουρα δεν υπαρχει πραγματικη διαμαχη δημοκρατικων-ρεπουμπλικανων, αν δουμε κ το προσωπικο που στελεχωσε την κυβερνηση, που οι μισοι εχουν μεινει απο τον Ομπαμα. Καθως κ απο τις πολιτικες πορειες στα διαφορα θεματα που χαραζονται αυτον το χρονο που κυβερναν οι συντηρητικοι (κ καλα), που ειναι πανομοιοτυπες με των προοδευτικων (κ καλα). Το μονο σιγουρο ειναι οτι η οποια διαφορα ειναι μονο στα χαρτια κ καθαρη προφαση. Λιγο κατω απ την επιφανεια η συμπλευση ολων αυτων ειναι οπως παντα αδιαταραχτη.\nΠοια συμφεροντα παιζονται κ χρειαζεται να μπει το πιστολι των μιντια στον κροταφο της δικη τους μαριονεττας μονο να φανταστω μπορω.\nΕλληνικα ξερεις φιλε μου? Στο ξαναλεω-> αναλυτες πραγματικους ποτε δεν θα ακουσεις στην ζωη σου. Δεν βγαινουν στα μιντια.\nΤεσπα δεν καταλαβαινεις, νασαι καλα.\nΚι εσυ λοιπον γνωριζεις τι λενε αυτοι οι"πραγματικοι αναλυτες"? Ξαδέλφια σου είναι και εχεις πληροφορηση?\nε μην με παντρευεσαι στην τελικη ρε αδερφε!!!\nΌταν ολόκληρος ο Πλανήτης έχει πολιτικούς άσε να μην πώ...γιατί θα φάω ποινή, μας πειράζει ο Τράμπ...μάλιστα.\nΜιλάμε για ευφυέστατα άτομα όχι αστεία. Η έννοια του αποπροσανατολισμού λαμβάνει άλλο νόημα.\nΕπεξ/σία 9 Ιανουαρίου 2018 από Expecto Patronum\nΟχι. Καθηγητες μου στην Αμερικη ηταν καποιο. Πελατες μου στα μαγαζια που δουλευα μετα. Οικογενεια μου (απ την πρωτη συζυγο μου) καποτε. Σου φτανει?\nΕσυ που ησουν οταν πεφταν οι πυργοι? Εγω επινα φραππε κ το εβλεπα live απ το παραθυρο μου.\n1 λεπτό πριν, Expecto Patronum είπε\nΌταν ολόκληρος ο Πλανήτης έχει πολιτικούς άσε να μην πώ...γιατί θα φάω ποινή, μας πείραζει ο Τράμπ...μάλιστα.\nΜιλάμε για ευφυέστατα άτομα όχι αστεία.\nΕσυ ακουγεσαι ταραγμενος, εγω ηρεμος είμαι. Με ταραζεσαι όταν καποιος δε συμφωνει μαζι σου.\nΟι πυργοι τι σχεση εχουν?\nΝα φανταστώ οτι όλα είναι στο usa;\nΜονο κ μονο για να σου δειξω οτι υπαρχουν κ παραπανω πληροφοριες απο αυτο που λες.\nΠαρτις ρε φιλε. Σου τις δινω. Δεν κοιταω να σε καρυδωσω. Εικονα σου σχηματιζω να καταλαβεις. Συμπολιτης σου ειμαι. Αν εσυ σκεφτεσαι καλυτερα, ανεβαινει κ η δικια μου ζωη μαζι- αν μπορεις να το σκεφτεις καπως ετσι. Δεν παει να πει οτι οποιος μιλαει ξερει απο αυτα που λες κ κατω. Αυριο μπορει να σε χρειαστω εγω πανω σε αλλο θεμα κ να σε πλακωσω στα ΠΜ στις ερωτησεις. Αν σημερα σου δινω ιδεες, αρπαξε τις. Δεν ειναι κακο.\n4 λεπτά πριν, Expecto Patronum είπε\nκ τα σουβλακια κοτοπουλο εκει βγηκαν πρωτα ΛΟΛ\nΕπεξ/σία 9 Ιανουαρίου 2018 από SilverMachine\nΤο ότι υπαρχει παγκοσμια ανησυχια για ενδεχομενο πληγμα του Κιμ στο μητροπολιτικο αμερικανικο εδαφος παντως δε μπορεις να το ακυρωσεις.


Από το βιβλίο του Πάνου Φούντα\n«Αντάμα με τη Λευτεριά»\n-Και ποιες είναι οι λαμπρές σελίδες των Σκαμνιωτών, με ρώτησε ένας φίλος, επηρεασμένος από συζητήσεις, αυτοκριτικές και προβληματισμούς που μας βασανίζουν.\n-Υπάρχουν αρκετές. Αρκεί να τις αναζητήσουμε, ακόμη και αν είναι σκεπασμένες από τη λήθη ή τη συσκότιση και παρασιώπηση που ενοχλεί τους μέτριους.\nΑντιγράφουμε από το σημαντικό ιστορικό ντοκουμέντο του Μπραλιώτη αγωνιστή της αντίστασης:\nΔευτεροξάδερφα με τον καπετάν Κώστα και με το δίκιο του, ήταν ο πρώτος στην περιοχή. Τον ζήλευα, κι ήθελα πάντα να του μοιάσω!! Αυτός έφυγε απ΄ όλους μας μπροστά. Δυο κεφάλια Ιταλών με την ίδια στροφή του τσεκουριού, τούδινε το προβάδισμα σε όλα!!!\nΒαρύ συννεφιασμένο κείνο το πρωϊ κι έδειξε τα ήθη της γενιάς του. Ήταν 9 του Φλεβάρη 1942 κι έδειξε το δρόμο για τη Λευτεριά. Ψηλός, αδύνατος, ξερακιανός στο πρόσωπο και ροδοκόκκινος. Μαλλί ξανθό και με χωρίστρα γυρισμένη προς τα δεξιά!!! Σβέλτος, σαϊτα αληθινή!! Δεν σκέφθηκε το βιος του πατέρα του, ούτε τη μεγάλη φαμελιά. Η σκέψη του είπε στη λιονταρίσια του καρδιά:\nΤώρα είναι η στιγμή σου! Βάρα τους! Και τόκανε!!!\nΚι αργότερα ο Κωσταντής καπετάνιος στα κλεφτολίθαρα του Παρνασσού. Κι ήρθε η μέρα και δώσανε τη μάχη στην Κασταλιά των Δελφών και κει ... Σφαίρα φαρμακερή ριγμένη από Γερμανό τον πήρε στην αριστερή βουβώνα. Διαμπερές στην κλείδωση, ανίατο το τραύμα κι έπεσε κάτω ο Κωσταντής, του μάκρου και του πλάτου. Τον σκέπασε η μάνα γης κι έμεινε τ΄ όνομά του.\nΣτις 26 Ιούλη το 1946, αφού ούτε ο γιατρός των ανταρτών, Πέτρος Κόκκαλης, δεν μπόρεσε να τον γιατρέψει ... έκλεισε τα μάτια του ο Κωνσταντής Αποστολόπουλος του Παναγιώτη.\nΚαι σα μην έφτασε τόση εκδίκηση, ακόμα ο τάφος του παλικαριού δε στέγνωσε απ΄ τη ζέστη του Αυγούστου, κι ούτε ξεθωριάσανε τα μαύρα μαντήλια στα κεφάλια των γυναικών που είχε η οικογένεια. Στα μέσα του Σεπτέβρη, να και δυο σταυρωτήδες σταλμένοι απ΄ το νόμο, και σιδεροδένουνε τον εικοσάχρονο Αποστόλη. Τον δικάσανε ισόβια για τον Ιταλό απ΄ τη Σουβάλα, νέο παιδί κι αυτός, δεν πήγε από σφαίρα αλλά από το χτικιό στη φυλακή ...Έτσι πλήρωσε ο λαός τη λευτεριά του. Και ο λαός της υπαίθρου, ο ξωμερίτικος λαός, κλήθηκε άλλη μια φορά να πληρώσει τα πολιτικά παιχνίδια της ηγεσίας του.\nΜε το Θανάση Πολυζωϊδη αποφασίζουμε και πάμε στο τάφο του Κώστα Αποστολόπουλου. Πάνω στον τάφο του ρίχνουμε λίγα λουλούδια κι ένα σημείωμα αναφοράς των αγώνων του. Φεύγοντας απ΄ το νεκροταφείο, μας πλησιάζει ο Στάθης Σκαρής και μας συμβουλεύει να φυλαχτούμε στο δρόμο ... Και έπρεπε να περπατήσουμε κοντά τρία χιλιόμετρα ώσπου να φτάσουμε στον Μπράλλο ...


Skg on the inside, S01EP02: Η πόλη του εθελοντισμού | Blog\nSkg on the inside, S01EP02: Η πόλη του εθελοντισμού\nDiversity / Humanity / Motivation / Positive Messages / Success & Failure / Volunteering\nΣε έναν κόσμο που η ανάγκη του να παίρνουμε είναι επιτακτική, η ανάγκη του να δίνουμε μήπως αποτελεί επιλογή; Ζούμε σε μια κοινωνία όπου τα πάντα τρέχουν με ιλιγγιώδεις ταχύτητες και αυτό που αφήνουν πίσω τους είναι απλά ένα ίχνος. Άμα μπορέσεις να το διακρίνεις, τότε είσαι από τους τυχερούς.\nΟ εθελοντισμός είναι πράξη ανιδιοτέλειας, προσφοράς δίχως ίχνους αναμενόμενης ανταπόδοσης. Πολλοί όταν ακούνε την λέξη «Εθελοντισμός», σκέφτονται κατευθείαν την δωρεάν εργασία. Μα δεν το βλέπουν όλοι έτσι και αυτό είναι που κάνει τις κοινωνίες να προχωρούν, να εξελίσσονται και να ελπίζουν. Αποτελεί μια χείρα βοηθείας σε δύσκολες καταστάσεις και ένα βήμα για την εξέλιξη της κοινωνίας και του πολιτισμού.\nΕντοπίσαμε διαφορετικές εθελοντικές ομάδες που έχουν είτε έχουν ως έδρα την Θεσσαλονίκη είτε δραστηριοποιούνται στην πόλη. Οι εθελοντές μας μίλησαν για τον εθελοντισμό και τι αυτός πρεσβεύει.\nΑρχικά, ο εθελοντισμός αποτελεί στάση ζωής, όσο κοινότοπο και αν ακούγεται αυτό. Δεν αποτελεί μια βιαστική απόφαση, επειδή απλά κάποια στιγμή στην ζωή μας έχουμε ελεύθερο χρόνο. Την έννοια της αλληλεγγύης την έχουμε όλοι μέσα μας και την εξωτερικεύουμε όταν ανακαλύπτουμε τον εθελοντισμό στην οργανωμένη μορφή του, οπότε και αποκτούμε ανάλογη ταυτότητα. Την ταυτότητα του εθελοντή!\nΟ εθελοντισμός μου προσφέρει ψυχική ισορροπία. Αισθάνομαι ότι μπορώ να βελτιώσω να τον κόσμο. Όλα θα ήταν έτσι και χωρίς την βοήθεια μου, αλλά με το λιθαράκι μου, ίσως να είναι λίγο καλύτερα. Όπως είπα και πριν, η απόφαση να γίνω εθελόντρια δεν ήταν της στιγμής. Τον εθελοντισμό τον έχουμε μέσα μας και τον διοχετεύουμε εκεί που πιστεύουμε ότι «κουμπώνουμε καλύτερα».\nΝτίνα Κοψίδου- εθελόντρια Noesis\nΌπως έχει πει και ο H. Jackson Brown Jr., οι ευτυχισμένοι άνθρωποι δεν είναι εκείνοι που αποδέχονται περισσότερα, μα εκείνοι που προσφέρουν αληθινά. Με εφόρμηση την σκέψη αυτή, ο εθελοντισμός για μένα σηματοδοτεί μια καθημερινότητα γεμάτη με χαρούμενες στιγμές, αλληλεπίδραση και κυρίως φαντασία.\nΟ εθελοντισμός μου προσφέρει αυτό το αίσθημα ικανοποίησης ότι μπορείς να προσφέρεις μια αλλαγή, πέρα από συμφέροντα και υποχρεώσεις. Η δύναμη για την εξέλιξη της προσωπικότητας και της περαιτέρω ανακάλυψης του εαυτού μας πηγάζουν από τον εθελοντισμό. Όσον αφορά την απόφαση μου να γίνω εθελόντρια στο TEDx, και πιο συγκεκριμένα στο TEDxUniversityofMacedonia ήρθε τελείως φυσικά, καθώς πιστεύω στο “ideas worth spreading” , το οποίο μάλιστα είναι άρρηκτα συνδεδεμένο με το TEDx. Συνεπώς ήθελα να βοηθήσω στο να έρθουν νέες ιδέες στην επιφάνεια και να διαδοθούν στην νεανική και φοιτητική κοινότητα, αλλά και στην ευρύτερη κοινότητα της Θεσσαλονίκης.\nΡαφαηλία Αμπλά- Curator του TEDxUniversityofMacedonia 2016\nΤο έναυσμα μου για να ασχοληθώ με τον εθελοντισμό ήρθε απότομα. Από πάντα ήθελα να βοηθάω τον κόσμο αλλά δεν μου είχε δοθεί η ευκαιρία μέχρι τότε. Όταν η Θεσσαλονίκη ήταν η Ευρωπαϊκή Πρωτεύουσα Νεολαίας το 2014, εντάχθηκα σαν εθελοντής, καθώς βόλευε γιατί ήταν δίπλα στο σχολείο μου. Από αυτό έμαθα πολλά και είχα την ευκαιρία να βελτιώσω τον εαυτό μου καθώς και την κοινωνία γύρω μου. Μέσα από την εθελοντική μου αυτή εργασία δεν είχα προσδοκίες, πέρασα όμορφα και γενικά μου διαμόρφωσε θετικές εμπειρίες. Σαν φοιτητής αργότερα κατάλαβα ότι μπορώ να διοχετεύσω την ενέργειά μου αυτή και μέσω των TEDx. Όντας πλέον εθελοντής στο TEDxUniversityofMacedonia μπορώ να συνεχίσω να κάνω αυτό που με εκφράζει και να το επικοινωνώ στον κόσμο. Ο εθελοντισμός, αν και είναι δύσκολο να περιγραφεί πέρα από ετυμολογικά λεξικά και cheesy εκφράσεις, αποτελεί για εμένα συνδυασμό κοινωφελούς έργου, ασχολίας, χόμπι και διασκέδασης.\nΠερικλής Πετρίδης – εθελοντής TEDxUniversityofMacedonia 2016\nΠροσωπικά, ο εθελοντισμός υπάρχει χρόνια στην ζωή μου, προσπαθώντας να συμμετάσχω στα δρώμενα της κοινωνίας.\nΤο προσφυγικό αποτέλεσε μια υπέρβαση σε χρόνο και σε κούραση για όλους τους εθελοντές. Η συνεχόμενη δράση μου πρόσφερε δυνατές συγκινήσεις, φιλίες με πρόσφυγες, και με έκανε να νιώσω «πιο άνθρωπος» δείχνοντάς μου πόσα μπορεί να πετύχει κάποιος αν πιστέψει στο καλό που υπηρετεί. Εκεί έξω υπάρχουν τόσοι άνθρωποι που θέλουν να βοηθήσουν, απλά ήθελαν το σωστό κίνητρο και παρακίνηση. Μπόρεσα να σκεφτώ έξω από σύνορα, χρώματα και θρησκεία καθώς και να δω τον πόνο και τον ξεριζωμό κατάματα, όχι μέσα από ειδήσεις και ντοκιμαντέρ.\nΗ εμπειρία μου στην Ειδομένη δεν μπορεί να περιγραφτεί τόσο εύκολα. Συνάντησα ανθρώπους ματωμένους, πρησμένους και αρρώστους, να βρίσκονται στην μέση του πουθενά αναζητώντας καλύτερες συνθήκες διαβίωσης. Εικόνες που με στοίχειωσαν αλλά παράλληλα ώθησαν εμένα και πολλούς άλλους να βοηθήσουμε και να κάνουμε κάτι. Και τελικά κάναμε πολλά.\nΔημήτρης Παπαγεωργίου- εθελοντής-Αγάπη χωρίς σύνορα\nΟ εθελοντισμός για μένα είναι όλη μου η ζωή. Είναι ο ελεύθερος μου χρόνος, χρόνος που δημιουργώ ακόμα και όταν δεν τον έχω. Πιθανώς να ακούγεται υπερβολικό, αλλά πραγματικά αντιδρώ στη σκέψη να γυρίσω σπίτι μετά τη δουλειά και να κάτσω στην τηλεόραση ή απλά να περιμένω να βγω έξω το βράδυ. Η κοινωνία πάντα μας έχει ανάγκη. Μας χρειάζεται ο συνάνθρωπος μας, το περιβάλλον, ο πολιτισμός. Πέρα από την ανάγκη όμως, είναι απαραίτητο να είμαστε ενεργοί, και όχι αμέτοχοι πολίτες. Έτσι λοιπόν όταν βλέπεις τον εαυτό σου να προσφέρει και να δρα τότε είναι που μπορείς να καταλάβεις πόσα πολλά κερδίζεις κι εσύ σαν άνθρωπος από αυτή την ανιδιοτελή πράξη. Όταν φιλτράρω μέσα μου τι μου προσφέρει ο εθελοντισμός καταλαβαίνω πόσο πολύ με γεμίζει ψυχικά και πνευματικά, ενώ παράλληλα είναι η μόνη πράξη που μου δίνει ένα όραμα στο οποίο στοχεύω, που δεν έχει να κάνει μόνο με μένα και τη ζωή μου, αλλά με όλη την κοινωνία. Δηλαδή, η μόνη πράξη που με κάνει άνθρωπο και πολίτη ταυτόχρονα.\nΠραγματικά, μετά από τόσα πολλά χρόνια, δεν είναι εύκολο να θυμηθώ πώς ακριβώς ξεκίνησαν όλα. Ξεκίνησα σαν φοιτητής να θέλω να ασχολούμαι με τα κοινά, κυρίως μέσω πολιτιστικών ομάδων και εκδηλώσεων (κινηματογράφος, φωτογραφία κτλ.). Σχεδόν παράλληλα γνώρισα από φίλους και τον κόσμο του διεθνούς εθελοντισμού, κάτι που με έκανε να κατανοήσω πώς ο εθελοντισμός αφορά τόσο μια κοινωνία που ζεις καθημερινά (τη γειτονιά σου ή το δάσος γύρω από την πόλη σου για παράδειγμα), όσο και μια άλλη κοινωνία όπου η προσφορά δεν έχει σύνορα. Αλλά αν δε θυμάμαι πώς έγινα εθελοντής ίσως αξίζει να αναφέρω πώς παραμένω εθελοντής. Σε όλες αυτές τις επιλογές είδα ότι δεν είμαι μόνος. Ότι φυσικά υπάρχει μια μεγάλη μερίδα ανθρώπων που σκέφτεται όπως εγώ. Και εκεί είναι που μένεις και συνεχίζεις να προσπαθείς. Αυτό κράτησε και μένα. Γιατί είναι πολύ σημαντικό να συνεργάζεσαι, να συναποφασίζεις και να δουλεύεις ομαδικά με ανθρώπους με κοινό στόχο και όραμα.\nΦώτης Αναστασιάδης- Υπεύθυνος γραφείου Θεσσαλονίκη- Citizens in Action\nΟ σύλλογος εργαζομένων του Πα.Μακ έχει θεσπίσει εδώ και 15 χρόνια την εθελοντική αιμοδοσία στο χώρο της πανεπιστημιακής κοινότητας. Τα πάει μάλιστα τόσο καλά, που βραβεύτηκε από την Ε.Κ.Ε.Α για την σημαντικότατη συμβολή της!\nΕθελοντισμός είναι η συνδρομή στην προάσπιση των θεμελιωδών δικαιωμάτων, το χέρι βοηθείας προς τον συνάνθρωπο και η αλληλεγγύη. Συμβάλλει στην αντιμετώπιση κοινωνικών, οικονομικών και περιβαλλοντικών προβλημάτων και στην ουσία συμπληρώνει τα κενά που έχει δημιουργήσει η αδυναμία του κράτους.\nΟ εθελοντισμός προσφέρει καθαρή συνείδηση, το να μπορώ να κοιμηθώ ήσυχος τα βράδια. Όταν δίνεται η δυνατότητα να βοηθάω, αυξάνεται η αυτοπεποίηθησή μου. Στην Ελλάδα της κρίσης, ο καλύτερος τρόπος να συμπαρασταθείς στους συνανθρώπους σου είναι βοηθώντας τους. Με το τρόπο αυτόν ενδυναμώνω την κοινωνική αλληλεγγύη και συνοχή. Δίνοντας αίμα, μπορείς να συμβάλλεις στην αντιμετώπιση προβλημάτων υγείας, ή έκτακτων περιστατικών.\nΜιχάλης Ηλιάδης- Αιμοδοτική ομάδα Πα. Μακ.\nTags: Citizens in Action, motivation, Noesis, TEDxUniversityofMacedonia, University of Macedonia, αιμοδοσία, αλληλεγγύη, εθελοντισμός, ιδεες, νεοι, Πανεπιστημιο Μακεδονιας, προσφορά\nPrevious PostΈνα κομμάτι χαρτί στον πάτο ενός κουτιού\nNext PostΤαξίδι στο αυθεντικό των Βαλκανίων\nΘα την πετύχεις παντού και πουθενά. Μην προσπαθήσεις να την εντυπωσιάσεις, δεν θα πετύχει. Κυνήγα το μυστήριο παρέα με ένα ποδήλατο. Όσο πιο νωρίς καταλάβεις ότι είσαι γεννημένος για να τρέχεις, τόσο πιο ευτυχισμένος είσαι, το moto της.\nΜία ματιά στην τελευταία συνάντηση εθελοντών\n/TANGRAM// 2ο pre-event !\nRE: Ομιλητές TEDxUniversityOfMacedonia2019 – Στέλιος Παρλιάρος


Ταξίδι στην Αίγυπτο – Nasos Efstathiadis\nHome ΤαξίδιαΤαξίδι στην Αίγυπτο\nPosted on February 6, 2007 by Nasos Efstathiadis\nΤελικά η δουλειά έχει και τα τυχερά της που και που. Η τηλεόραση του ΣΚΑΙ διοργανώνει ταξίδι στην Αίγυπτο για τους ανθρώπους των media, το τετραήμερο 15-18 Φεβρουαρίου!!!Το ταξίδι ουσιαστικά θα είναι κρουαζιέρα στο νότιο Νείλο. Η βάση μας θα είναι το Ασουάν και θα ανέβουμε ως το Λούξορ και την κοιλάδα των Βασιλέων. Φυσικά θα υπάρχουν στάσεις σε πολλά μέρη για επισκέψεις σε ναούς, μουσεία και αξιοθέατα, πάντα με την καθοδήγηση ξεναγού. Δεν θα πάμε καθόλου Κάϊρο ή στις πυραμίδες αλλά σίγουρα και έτσι η εμπειρία πρέπει να είναι μοναδική.\nΤο ταξίδι αυτό προφανώς και προβλέπεται να είναι ένας φωτογραφικός οργασμός. Ήδη έχω αρχίσει και επεξεργάζομαι το τι θα πρέπει να έχει το σακίδιο από πλευράς φωτογραφικού -και όχι μόνο- εξοπλισμού. Έχουμε και λέμε λοιπόν:\n5D με 2 μπαταρίες, φορτιστή καθώς και περίπου 10Gb μνήμες\nφακοί 24-70 f2.8L, 16-35 f2.8L & 70-200 f2.8L IS. Ενδεχομένως να προσθέσω και τον καινούργιο 50άρη\nφίλτρα προστασίας σε κάθε φακό\nΠολωτικό φίλτρο για δημιουργική φωτογράφιση\nΚαθαριστικά πανάκια για φακούς\nβουρτσάκι με τρίχες και φυσερό για καθαρισμό (απορίπτονται για λόγους ασφαλείας σπρέϊ κλπ)\nΠλαστικές σακούλες (ιδιαίτερα χρήσιμες ως προστασία σε περίπτωση αέρα )\nPrevious Previous post: Η πέτρα στη θέση της\nNext Next post: Απαγορεύεται το παρκάρισμα\n2 Replies to “Ταξίδι στην Αίγυπτο”\nvery well done, nassoul! very well done!\nΑυτό που ξέχασα να πω είναι οτι στην περιοχή που πάμε, την ημέρα έχει 26-27β θερμοκρασία, ενώ το βράδι πέφτει στους 10-11!!! Μάλλον χρειάζεται μία ποικιλία ρούχων λοιπόν για να μην βρεθώ προ απροόπτου


Στήθος κοτόπουλο με βραστά λαχανικά – PressYourLimits\nΣτήθος κοτόπουλο με βραστά λαχανικά\nPosted on March 28, 2014 by Konstantinos Tzevelekos\nΣτήθος κοτόπουλο με βραστά λαχανικά.\nΑντίστοιχη με την συνταγή με τον σολωμό και τα λαχανικά θα ακολουθήσουμε και σήμερα. Ψητό στήθος κοτόπουλο με βραστά λαχανικά. Λιγότερα λιπαρά σε αυτή τη συνταγή (στήθος κοτόπουλου αντί για σολωμό) αλλά εξίσου προσανατολισμένη συνταγή σε πρωτεΐνη, καλό υδατάνθρακα και βιταμίνες. Εναλλακτική πρόταση για μεσημεριανό γεύμα όπου και εδώ ενσωματώνονται απλά και γρήγορα όλοι οι κανόνες μίας σωστής διατροφής, επιτυγχάνοντας υψηλής ποιότητας τροφές και διατηρώντας ένα γλυκαιμικό δείκτη στα σωστά επίπεδα, τόσο με τη συχνότητα των γευμάτων αλλά και με τη σύσταση της συγκεκριμένης συνταγής.\nΣτήθος κοτόπουλο με βραστά λαχανικά / Υλικά.\n360gr στήθος κοτόπουλο.\n4-5 μεγάλα καρότα.\nΣτήθος κοτόπουλο με βραστά λαχανικά / Εκτέλεση συνταγής.\nΤο κοτόπουλο μπορείτε να το μαρινάρετε για 2 ώρες στο ψυγείο με χυμό πορτοκάλι και μουστάρδα για πλούσια γεύση. Προθερμαίνουμε τον φούρνο στους 180 βαθμούς και σε ταψί με αντικολλητικό χαρτί ψήνουμε το κοτόπουλο για 40 λεπτά. Η προετοιμασία των λαχανικών είναι απλή. Καθαρίζουμε τα καρότα, ενώ πατάτες και μπρόκολο τα πλένουμε καλά. Εάν δεν έχουμε ατμομάγειρα (συνίσταται η χρήση ατμού), χρησιμοποιούμε το συρμάτινο δίχτυ που έχουν πολλές κατσαρόλες και το εφαρμόζουμε ως ιδιότυπο ατμομάγειρα. Εναλλακτικά βράζουμε σε νερό για 40 λεπτά.\nΣτήθος κοτόπουλο με βραστά λαχανικά / Διατροφικά στοιχεία.\nΟι παραπάνω ποσότητες αντιστοιχούν σε 2 κανονικές μερίδες φαγητού.\nΗ διατροφική ανάλυση θα γίνει για 1 μερίδα, δηλαδή 180 γραμμάρια στήθος κοτόπουλο, 200gr καρότο, 200gr πατάτα, 100gr μπρόκολο. Επιπλέον επειδή το συγκεκριμένο σύνολο είναι αρκετά στεγνό μία κουταλιά ωμό λάδι (10gr) είναι απαραίτητη. Το συγκεκριμένο γεύμα μπορούμε να το φάμε και σε μορφή σαλάτας ψιλοκόβοντας όλα τα υλικά και συνοδεύοντας με λίγο αλάτι, ρίγανη και ξύδι μπαλσάμικο. Επίσης για βραδινή επιλογή μπορούμε να αφαιρέσουμε την πατάτα από το πιάτο μας.\nΘερμίδες (μερίδα): 645 Kcal\nΓραμμάρια πρωτεΐνης: 65,80 gr\nΓραμμάρια υδατάνθρακα: 57,00 gr\nΓραμμάρια λιπαρών: 17,20 gr\nΑπλό και γρήγορο μεσημεριανό που καλύπτει τις διατροφικές μας ανάγκες σε μία ισορροπημένη διατροφή. Μπορείτε να εφαρμόσετε πολλές παραλλαγές στα υλικά που θα προτιμήσετε να συμπεριελάβετε, ενώ μπορείτε να τονώσετε και άλλο πρωτεϊνικά το γεύμα με ένα γιαούρτι χαμηλών λιπαρών. Για βραδινή πρόταση, απλά περιορίστε τον υδατάνθρακα που προσφέρει η πατάτα.\n← Κάντο όπως τα μωρά.\n#Insta_PyL Story01 "Riding in Avlonas" →


?????????? Beta Urban 125 VS Derbi Cross City 125 - beta urban , derbi cross cit\nΔιαβάστηκε από 8965 αναγνώστες\nΗμερομηνία δημοσίευσης: 11/8/2010\nΑλήθεια, υπάρχουν άραγε μοτοσικλέτες που σε κάνουν να παλιμπαιδίζεις ακόμα και σε μια διαδρομή ρουτίνας από το σπίτι στη δουλειά; Μπορούν δύο μοτοσικλετάκια με μόλις 125 κ.εκ. κινητήρα να συρρικνώνουν σε τέτοιο βαθμό τις αποστάσεις στην πόλη με αποτέλεσμα να την κάνουν να δείχνει σαν προάστιο;\nΜα φυσικά και υπάρχουν και αξίζουν την προσοχή σας! Αν τα παπιά δεν σας εκφράζουν ως δίκυκλα και τα scooter δεν ταιριάζουν με την ιδιοσυγκρασία σας, αλλά από την άλλη θέλετε μια μοτοσικλέτα για να κινείστε καθημερινά μέσα στην πόλη, οι δύο προτάσεις που ακολουθούν σας ενδιαφέρουν. Αν και φέρουν λιλιπούτειο κινητήρα 125 κ.εκ., δεν έχουν να ζηλέψουν σε τίποτα τις μεγάλες μοτοσικλέτες και μάλιστα όταν βρεθούν στην πυκνή κίνηση μέσα στην πόλη έχουν να τους παραδώσουν μαθήματα ευελιξίας και χρηστικότητας. Διαθέτοντας στιβαρά πλαίσια, σύστημα πέδησης που απαρτίζεται αποκλειστικά από δισκόφρενα και προσεγμένη αισθητική που τους χαρίζει στιλάτες μετακινήσεις, οι δύο μοτοσικλέτες της δοκιμής θα αποτελέσουν τον πιο καλό και πιστό σύντροφο στην καθημερινότητά σας. Ο ώριμα «παλιμπαιδικός» χαρακτήρα τους έχει ως αποτέλεσμα η καθημερινή μετακίνηση μαζί τους να σας γεμίζει ερωτηματικά για το πώς είναι δυνατόν δύο μοτοσικλετάκια να συνδυάζουν την αποτελεσματικότητα, την απροβλημάτιστη λειτουργία και τη διασκέδαση σε τέτοιο βαθμό που η πόλη να αρχίζει να μοιάζει με ένα ατελείωτο λούνα-παρκ.\nΑισθητική: Κάτι από Scrabler, ολίγον από Trial\nΗ αισθητική των δύο μοντέλων της δοκιμής έχει δεχθεί σαφείς επιρροές από τις μεγαλύτερες μοτοσικλέτες των εταιρειών που ανήκουν. Το Beta Urban από τα δαφνοστολισμένα Trial της ισπανικής εταιρείας και το Derbi Cross City από το εκκεντρικό Mulchasen που κατέκτησε τίτλους σχεδιασμού. Το Urban διαθέτει τις πλέον μίνιμαλ διαστάσεις, ενώ το Cross City με το μεγαλύτερο όγκο φαντάζει σαν μια κανονική μοτοσικλέτα, μπερδεύοντας ακόμα και για τον ακριβή κυβισμό του. Στον εξοπλισμό τους είναι πλήρη, μιας και διαθέτουν όλα τα απαραίτητα που θα κάνουν την καθημερινότητα ακόμα πιο εύκολη. Η ποιότητα κατασκευής και στις δύο μοτοσικλέτες κυμαίνεται σε υψηλό βαθμό. Τόσο στην ποιότητα των πλαστικών τους όσο και στο ραφινάρισμα στις λεπτομέρειες, οι δύο μοτοσικλέτες είναι ιδιαίτερα προσεγμένες.\n¶νεση: Οι πρώτες διαφορές…\nΟι μίνιμαλ εξωτερικές διαστάσεις της μοτοσικλέτας της Beta, αλλά και οι επιρροές σε ό,τι αφορά τη θέση οδήγησης από την αντίστοιχη των trial μοτοσικλετών, θέτουν τα όρια στον τομέα της άνεσης. Η στενή σέλα, αποτέλεσμα της ιδιαίτερα στενής σιλουέτας της μοτοσικλέτας με το σκληρό αφρώδες, θα κουράσει τον αναβάτη. Τα μαρσπιέ έχουν μικρή απόσταση από τη σέλα, ενώ την εικόνα έρχεται να βελτιώσει το τιμόνι που είναι πλατύ και σχετικά ψηλά τοποθετημένο (ώστε να βολεύει ακόμα και όταν ο αναβάτης στέκεται όρθιος). Πάντως, ο δραστήριος χαρακτήρας του Urban και το έντονο ταμπεραμέντο του συνεπαίρνουν τον αναβάτη σε τέτοιο βαθμό που να αποπειραθεί όποια τρέλα του έρθει να κάνει με τη συγκεκριμένη μοτοσικλέτα. Αυτό έχει ως αποτέλεσμα την αναγκαία μετατόπιση του σώματός του, αποφορτίζοντας τα σημεία του σώματος από την επαναλαμβανόμενη πίεση, μεγαλώνοντας ακούσια τα επίπεδα άνεσης. Μάλιστα, στον προαιρετικό εξοπλισμό, η εταιρεία διαθέτει σέλα με μεγαλύτερο μήκος για τη μεταφορά συνεπιβάτη με μεγαλύτερη άνεση. Το Cross City, από την άλλη, μπορεί να μην τα καταφέρνει επίσης στον τομέα της άνεσης, αλλά σε σύγκριση με τη μοτοσικλέτα της Beta βαθμολογείται με άριστα. Η φαρδύτερη σέλα, αν και σκληρή -λιγότερο από του Beta σε κάθε περίπτωση- και η μεγαλύτερη απόσταση που έχουν τοποθετηθεί τα μαρσπιέ του αναβάτη σε σχέση με το επίπεδο της σέλας, δημιουργούν μια πιο εργονομική στάση στα κάτω άκρα. Το τιμόνι του Derbi θα στηρίξει και εκείνο με τη σειρά του άνετα τα άνω άκρα, αλλά όχι στην ιδανική θέση για εξαιρετικό κοντρόλ όπως συμβαίνει στο Urban. Εν ολίγοις, αν έχετε μυώδη σωματότυπο, το Cross City θα αποτελέσει μονόδρομο, αν όμως η φύση δεν σας έχει προικίσει με μπόι, το Urban θα σταθεί ο ιδανικός σας σύντροφος.\nΚινητήρας: Απλά και λειτουργικά\nΟι δύο κινητήρες των μοτοσικλετών του συγκριτικού έχουν πολλά κοινά, τόσο στα τεχνικά τους χαρακτηριστικά όσο και στη φιλοσοφία κατασκευής τους, η οποία επιτάσσει την απλότητα με σκοπό την οικονομία και την αξιοπιστία. Αμφότερα αερόψυκτα και μονοκύλινδρα, συνηγορούν στην εύκολη συντήρησή τους και στο χαμηλό βάρος. Το σασμάν και των δύο μοτοσικλετών διαθέτει 5 σχέσεις που πασχίζουν να κάνουν τα αδύνατα δυνατά ώστε να κρύψουν την αδύναμη (λόγω κυβισμού) απόδοση των κινητήρων που συνεργάζονται. Τόσο η Beta όσο και η Derbi δεν ανακοινώνουν τα νούμερα των επιδόσεων των δύο μοτοσικλετών, αλλά το Cross City, αν και διαθέτει πιο μακριά μετάδοση, φαίνεται να κυριαρχεί στη μεταξύ τους αναμέτρηση. Το Urban, από την άλλη, με τον λίγο πιο εύστροφο κινητήρα και τα 9 λιγότερα κιλά που ζυγίζει, θα πεταχτεί μπροστά στις εκκινήσεις από στάση και θα διατηρήσει την πρωτοπορία του μέχρι το Cross City να αρχίσει να «φορτώνει» χιλιόμετρα στο κοντέρ του. Η λειτουργία τους είναι εξίσου πολιτισμένη, με το επίπεδο θορύβου να είναι χαμηλό και στις δύο περιπτώσεις, ενώ στον τομέα των κραδασμών, το Cross City διαθέτει λίγο περισσότερους, που όμως δεν θα γίνουν ενοχλητικοί, εκτός αν κινείστε για πολλή ώρα με το στροφόμετρο να φλερτάρει στο κόκκινο.\nΑν και η αρχιτεκτονική των αναρτήσεων δεν διαφέρει μεταξύ των δύο μοτοσικλετών, το Urban δείχνει τη σαφή του επικράτηση σε σχέση με το Cross City. Τον εμπρός τροχό και στις δύο περιπτώσεις απαρτίζουν συμβατικά πιρούνια και φυσικά τη διαφορά στη λειτουργία τους δεν την κάνει το μόλις 1 χιλ. (38 χιλ.) μεγαλύτερο σε διάμετρο πιρούνι του Beta. Το Urban ενισχύει το παιχνιδιάρικο χάρισμά του, διαθέτοντας την εξαιρετική μεγάλη διαδρομή των 178 χιλ. στην εμπρός ανάρτηση, ενώ το Cross City στα πλαίσια της κατηγορίας παρέχει διαδρομή 130 χιλ. Η ποιότητα στην λειτουργία των δύο συστημάτων δίνει προβάδισμα στο Urban, με το Cross City να ακολουθεί από κοντά. Η πληροφόρηση που παρέχουν αμφότερα τα πιρούνια είναι ιδιαίτερα καλή για την κατηγορία, ενώ τα επιπλέον χιλιοστά διαδρομής στο Urban επιτρέπουν τη μαλακότερη λειτουργία του, ισορροπώντας κάπως τον τομέα της μειωμένης άνεσης που παρέχει η θέση οδήγησής του. Την εξαιρετική εικόνα της εμπρός ανάρτησης του Urban θέλει να συναγωνιστεί και το πίσω αμορτισέρ, που διαθέτοντας επίσης πρωτόγνωρα μεγάλη διαδρομή για την κατηγορία (185 χιλ.), έχει και τη βοήθεια από το μοχλικό σύστημα όπου και εδράζεται. Από την άλλη πλευρά, το Cross City παλεύει φιλότιμα να απορροφήσει μέσα στα 145 χιλ. διαδρομής που παρέχει το πίσω αμορτισέρ, τις όποιες ανωμαλίες πριν φτάσουν στον αναβάτη. Η έλλειψη μοχλικού συστήματος στήριξης δεν θα κάνει έντονη την απουσία του, με το αμορτισέρ να παρέχει χαρακτηριστικά προοδευτική λειτουργία.\nΦρένα: Δίσκοι παντού!\nΣτον τομέα των φρένων, για άλλη μια φορά βρίσκουμε ομοιότητες στην αρχιτεκτονική, αλλά διαφορετική φιλοσοφία στη λειτουργία. Το Cross City διαθέτει το πιο πλούσιο σε χαρακτηριστικά σύστημα πέδησης, με το μεγάλο δίσκο εμπρός να διαθέτει διάμετρο 280 χιλ. και να συνεργάζεται με δαγκάνα δύο εμβόλων. Δαγκάνα με τον ίδιο αριθμό εμβόλων βρίσκουμε και στον εμπρός δίσκο του Urban, που όμως διαθέτει αισθητά μικρότερη διάμετρο στα 245 χιλ. Στα συστήματα πέδησης των πίσω τροχών υπάρχει απόλυτη ταύτιση, με δίσκο όμοιας διαμέτρου (220 χιλ.) και δαγκάνα δύο εμβόλων. Τα φρένα του Cross City σε απόλυτες επιδόσεις έχουν το πάνω χέρι, μιας και αποδεικνύονται αισθητά πιο δυνατά από εκείνα του Urban. Φυσικά, το σύστημα πέδησης του τελευταίου είναι πιο φιλικό, ενώ η δύναμή του κλιμακώνεται πιο γραμμικά. Στον τομέα της αίσθησης και στις δύο περιπτώσεις δεν θα υπάρξει παράπονο, επιτρέποντας στον αναβάτη τον καλό έλεγχο ακόμα και σε ακραία φρεναρίσματα.\nΟδηγώντας: Το καθημερινό σας αγχολυτικό…\nΑν και σχετικά όμοια τα δύο ισπανικά μοτοσικλετάκια, στην πράξη φαίνεται ότι το καθένα έχει προσανατολιστεί προς διαφορετική κατεύθυνση. Το Urban είναι ιδιαίτερα παιχνιδιάρικο και θα πυροδοτήσει τη διάθεση του αναβάτη για παιχνίδια, ενώ το Cross City με το σοβαρότερο προφίλ θα εξυπηρετήσει τις αστικές μετακινήσεις παρέχοντας μεγαλύτερη άνεση. Οι μαζεμένες διαστάσεις του Urban θα το κάνουν να χωρέσει ακόμα και μέσα από το «κεφάλι μιας βελόνας», γεγονός στο οποίο συνηγορεί και το μεγάλο κόψιμο του τιμονιού, που έχει φάσμα περιστροφής σχεδόν 180 μοίρες. Το πλεονέκτημα στο πέρασμα ανάμεσα από τα ακινητοποιημένα οχήματα του Cross City οφείλεται στο πιο στενό πλάτος του τιμονιού του. Οι μεγάλες διαδρομές των αναρτήσεων του Urban θα καταπιούν με μεγαλύτερη άνεση τις όποιες ανωμαλίες βρεθούν στο διάβα του, ενώ και εκείνες του Cross City θα αντεπεξέλθουν πολύ καλά σε αυτόν τον τομέα, με τη συμπεριφορά τους να είναι λιγότερο αποτελεσματική σε έντονες ανωμαλίες. Η υπεροχή στην απόδοση του κινητήρα του Derbi υποτάσσει τον κινητήρα του Urban. Μάλιστα, η μακρύτερη κλιμάκωση στο κιβώτιό του δεν είναι ικανή να του στερήσει την πρωτοπορία, ενώ του χαρίζει και μεγαλύτερη τελική. Εκεί που θα πάρει πίσω λίγο από το πληγωμένο του γόητρο ο κινητήρας του Urban είναι στις γρήγορες εκκινήσεις, όπου τα λιγότερα κιλά και το πιο κοντό κιβώτιο ταχυτήτων θα το βοηθήσουν να πεταχτεί μπροστά. Ο 19 ιντσών εμπρός τροχός του Beta (18 ιντσών του Cross City), αλλά και οι μεγάλες διαδρομές των αναρτήσεών του, θα κάνουν την αναρρίχηση στα πεζοδρόμια μια απολαυστική διαδικασία -όχι βέβαια ότι το Cross City δεν θα ακολουθήσει, απλά το Urban θα το κάνει με μεγαλύτερη χάρη από ό,τι η μοτοσικλέτα της Derbi. Τέλος, το πιo off-road στήσιμο του Urban θα γίνει αμέσως αισθητό όταν αμφότερες οι μοτοσικλέτες πατήσουν τους τροχούς τους σε εκτός δρόμου τερέν. Ιδιαίτερα φιλικές στα παιχνίδια στο χώμα θα φανούν και οι δύο, αλλά τα στενότερα και πιο χωμάτινου προφίλ ελαστικά του Urban θα κάνουν τη διαφορά όσο οι απαιτήσεις μεγαλώνουν.\nΣυμπέρασμα: Προσιτές λύσεις καθημερινής μετακίνησης\nΟι δύο μοτοσικλέτες του συγκριτικού αποτελούν η καθεμία μία εξαιρετική περίπτωση αστικού μέσου μετακίνησης για κάποιον που αναζητά ένα δίκυκλο για αυτή τη χρήση, αλλά θέλει να αποφύγει τη λογική των παπιών και scooter. Με ιδιαίτερα φιλικό χαρακτήρα, θα αποτελέσουν ιδανικό όχημα για entry level αναβάτες, ενώ η διασκέδαση που προσφέρουν θα ενθουσιάσει τους περισσότερο έμπειρους. Λιγότερο άνετο το Urban, διαφοροποιείται από το Cross City διαθέτοντας χαρακτήρα πιο παιχνιδιάρικο. Στην άλλη άκρη, το Cross City έχει να αντιπροτείνει ένα πιο συμβατό χαρακτήρα που δεν θα γίνει αιτία γκρίνιας στην καθημερινότητα. Επίσης, οι δύο μοτοσικλέτες της δοκιμής διαφέρουν σε ένα ακόμα σημείο, την τιμή τους. Το Derbi Cross City στα 2.034 ευρώ κάνει τη μεγάλη διαφορά, τόσο σε σχέση με το Urban που βρίσκεται στα 3.390 ευρώ όσο και συγκρινόμενο με τις υπόλοιπες μοτοσικλέτες της κατηγορίας του.\nBETA URBAN | DERBI CROSS CITY |


Πολιτική δραστηριότητα Χρίστου Δήμα Φ.1775 - ΦΩΝΗ ΤΗΣ ΚΟΡΙΝΘΙΑΣ\nHome / ΠΟΛΙΤΙΚΗ / Πολιτική δραστηριότητα Χρίστου Δήμα Φ.1775\nΠολιτική δραστηριότητα Χρίστου Δήμα Φ.1775\n«Αρχιμήδης και τεχνητή νοημοσύνη»\nΣτην εφημερίδα Real.gr, δημοσιεύθηκε το άρθρο μου με τίτλο «Αρχιμήδης και τεχνητή νοημοσύνη», όπου γράφω για την εξέλιξη της τεχνητής νοημοσύνης και για την δημιουργία της νέας ερευνητικής δομής που θα συμμετέχουν καταξιωμένοι Έλληνες επιστήμονες.\nΗ εποχή όπου οι υπολογιστές έπαιζαν μέτριο σκάκι έχει περάσει ανεπιστρεπτί. Πλέον, η διείσδυση της Τεχνητής Νοημοσύνης στη ζωή και την καθημερινότητα μας είναι τόσο μεγάλη, όπου ήδη εκατομμύρια άνθρωποι εμπιστεύονται ψηφιακούς συνεργάτες όπως η Siri, η Alexa και η Cortana, οικιακές συσκευές που λειτουργούν μόνες τους (πχ Roomba), αυτοκίνητα που πλοηγούνται πλήρως από μηχανές, «έξυπνα» συστήματαστην αντιμετώπιση της πανδημίας του COVID-19 (Eva) και πολλά άλλα.\nΗ τεχνητή νοημοσύνη χρησιμοποιείται ολοένα και περισσότερο σε όλους τους τομείς από την ιατρική και τα χρηματοοικονομικά μέχρι την αρχαιολογία, την γεωργία και την νομική επιστήμη. Φυσικά, υπάρχουν ακόμα διφορούμενες απόψεις και επιφυλάξεις για το κατά πόσο πρέπει να εμπιστευόμαστε κρίσιμες πτυχές της ζωής μας σε έναν υπολογιστή. Για παράδειγμα δεχόμαστε ένας αλγόριθμος να βγάλει μία δικαστική απόφαση. Υπάρχουν εύλογα ερωτήματα όμως ήδη απαντώνται σε μεγάλο βαθμό και αναμφισβήτητα οι παροχές που προσφέρονται από την τεχνητή νοημοσύνη αυξάνουν κατά πολύ το βιοτικό μας επίπεδο.\nΜε τον όρο Τεχνητή Νοημοσύνη αναφερόμαστε σε διάφορες μεθόδους που χρησιμοποιούμε (αλγορίθμους), με βάσει τους οποίους μπορούμε να εκπαιδεύσουμε ένα υπολογιστικό σύστημα να είναι ανεξάρτητο και να μπορεί να λαμβάνει αποφάσεις. Η τεχνητή νοημοσύνη συνεπώς καθιστά τις μηχανές ικανές να ‘κατανοούν’ το περιβάλλον τους, να επιλύουν προβλήματα και να δρουν προς την επίτευξη ενός συγκεκριμένου στόχου. Τα σύγχρονα υπολογιστικά συστήματα διαθέτουν μεγάλες μονάδες αποθήκευσης και επεξεργασίας μεγάλου όγκου δεδομένων. Όσο περισσότερα τα δεδομένα, τόσο αποτελεσματικότερη γίνεται η εκπαίδευση του εκάστοτε συστήματος.\nΗ πρόοδος της Επιστήμης Δεδομένων, μέρη της οποίας είναι η Τεχνητή Νοημόσυνη, η Μηχανική Μάθηση κ.ά., προκαλεί έκπληξη. Από τον ENIAC και τα πρώτα τρανζιστορ, μέσα σε λιγότερο από 100 χρόνια, φτάσαμε στη σημερινή εποχή και το λεγόμενο Internet of Things. Τη διάδραση και τη διαλειτουργικότητα πολλών διαφορετικών συσκευών μεταξύ τους και με το περιβάλλον που βρίσκονται. Φυσικά, μπορεί όλες αυτές οι νέες δυνατότητες και υπηρεσίες που μας παρέχονται να λύνουν πολλά προβλήματα, ωστόσο εγείρονται σημαντικά πολιτικά, κοινωνικά αλλά και ηθικά ζητήματα. Η Τεχνητή Νοημοσύνη μπορεί να προκαλέσει μεγάλης κλίμακας αυτοματοποιήσεις διαδικασιών, οι οποίες ενδέχεται να προκαλέσουν αλλαγές στην εργασία και την απασχόληση. Επίσης, η λειτουργία των συστημάτων απαιτεί πρόσβαση σε προσωπικά δεδομένα, γεγονός που μπορεί να εγείρει αντιδράσεις. Είμαστε υποχρεωμένοι να αξιολογήσουμε όλα τα οφέλη και τις εκκρεμότητες που δημιουργούνται και να τα διαχειριστούμε με σύνεση.\nΑυτή η μεγάλη επιστημονική ανάπτυξη σε ένα περιορισμένο χρονικό διάστημα είναι εξαιρετικά διδακτική. Η ιστορία και η πρόοδος της Επιστήμης Υπολογιστών αποδεικνύεται πως δεν είναι μία αλληλουχία από “Εύρηκα!”. Είναι ένα δίκτυο που αποτελείται από καινοτόμες ιδέες και λύσεις από τους επιμέρους τομείς.\nΜε γνώμονα όλα τα παραπάνω και στόχο την διαρκή παρουσία και συμβολή της ελληνικής επιστημονικής κοινότητας στην τεχνολογική πρόοδο, δημιουργήσαμε την Ερευνητική Δομή “Αρχιμήδης” υπό το Ερευνητικό Κέντρο «Αθηνά» με τη συμμετοχή διεθνώς καταξιωμένους Έλληνες επιστήμονες στον τομέα της τεχνητής νοημοσύνης. Η νέα αυτή δομή όπως και η συνεχής υποστήριξη, εν γένει, της ερευνητικής κοινότητας της χώρας μας θα επαναφέρει την Ελλάδα στη θέση του πρωτοπόρου σε θέματα έρευνας, ανάπτυξης και καινοτομίας. Στη θέση που της αξίζει!\nΙκανοποιημένοι από τα πορίσματα του Ελγα οι αγρότες της Κορινθίας\nΉδη σε αρκετές περιοχές της Κορινθίας έχουν βγει τα πορίσματα των ελεγκτών του Ελγα για τις καταστροφές που είχαν υποστεί οι καλλιέργειες από τον καύσωνα ενώ έχουν καταβληθεί οι αποζημιώσεις για τον παγετό που είχε προηγηθεί. Για τα μέχρι στιγμής αποτελέσματα, οι αγρότες στις περισσότερες περιοχές φαίνεται πως είναι ικανοποιημένοι και θεωρούν τα αποτελέσματα των εκτιμήσεων δίκαια.\nΥπάρχουν και κάποιες μεμονωμένες περιπτώσεις όπου εκφράζονται παράπονα όμως αυτό δεν αλλάζει την γενική εικόνα. Σύντομα αναμένονται και τα υπόλοιπα πορίσματα και τότε θα υπάρξει ολοκληρωμένη εικόνα.\nΑξίζει να υπενθυμίσουμε ότι μετά από τις καταστροφές των καλλιεργειών, ο υφυπουργός Χρίστος Δήμας προσπάθησε και κατάφερε να κάνει γνωστό το πρόβλημα και μάλιστα στο υψηλότερο επίπεδο. Συγκεκριμένα φρόντισε ώστε να κατέβει στην Κορινθία για να δει την κατάσταση ο ίδιος ο Πρωθυπουργός ενώ πραγματοποίησε και κατ’ ιδίαν συνάντηση στο Υπουργείο Αγροτικής Ανάπτυξης με τον υπουργό Σπήλιο Λιβανο ο οποίος ήρθε και δύο φορές στο Νομό μας. Επίσης με τον πρόεδρο του Ελγα Ανδρέα Λυκουρεντζο είχαν όλο αυτό το διάστημα συχνή επικοινωνία τόσο ο Χρίστος Δήμας όσο και ο Κώστας Κόλλιας.\nΣε τεχνικό επίπεδο, ένα σημείο που πρέπει να διευκρινιστεί είναι ότι , οι παραγωγοί των οποίων οι καλλιέργειες (επιτραπέζια σταφύλια) έχουν πληγεί διαδοχικά από παγετό και καύσωνα θα πρέπει να δουν αθροιστικά το ποσοστό ζημιάς και από τα δύο φαινόμενα γιατί με βάση αυτό θα προκύψει η συνολική αποζημίωση που θα λάβουν.\nΣυνάντηση Χρίστου Δήμα με τον πρέσβη του Μεξικού. Ο Υφυπουργός Ανάπτυξης και Επενδύσεων και Βουλευτής Κορινθίας, κ. Χρίστος Δήμας,πραγματοποίησε σήμερα συνάντηση με τον πρέσβη του Μεξικού, Daniel Hernández Joseph και την επικεφαλής ακόλουθο για τις οικονομικές, εμπορικές και διεθνείς υποθέσεις της πρεσβείας, Laura Mora.


H ψηφιακή νιρβάνα της Εσθονίας - Κουρδιστό Πορτοκάλι\nkourdistoportocali.comThe Ones Who DoH ψηφιακή νιρβάνα της Εσθονίας\nH ψηφιακή νιρβάνα της Εσθονίας\n98% των Εσθονών πληρώνουν φόρους εισοδήματος μέσω Διαδικτύου\n14 Μαρτιου 2018 01:03\nΔεν είναι πια λίγες οι χώρες που προσπαθούν να φθάσουν στην ψηφιακή νιρβάνα, γιατί αυτό επιβάλλουν οι καιροί.\nτου Ravi Shankar Chaturvedi *\nΤα δεδομένα σχετικά με την ψηφιακή συνδεσιμότητα φανερώνουν την δύναμη και τις μελλοντικές οικονομικές δυνατότητές τους. Μέχρι το 2020, η οικονομία του Ίντερνετ στα κράτη G-20 θα αυξηθεί στα 9,2 τρισεκατομμύρια δολλάρια, από 2,3 τρισεκατομμύρια δολλάρια το 2010, σύμφωνα με το Boston Consulting Group. Αν αποτελούσε αυτοτελή εθνική οικονομία, το Διαδίκτυο θα ήταν η πέμπτη μεγαλύτερη στον κόσμο. Στις αναπτυσσόμενες χώρες, κάθε αύξηση δέκα ποσοστιαίων μονάδων στην ταχύτητα του Internet αποδίδει 1,3% στην οικονομική ανάπτυξη, σύμφωνα με την Παγκόσμια Τράπεζα. Μόνο στην Αφρική, το Διαδίκτυο είναι προγραμματισμένο να μεταμορφώσει μία σειρά τομέων, όπως η γεωργία και η υγειονομική περίθαλψη, ενώ θα μπορούσε να υπολογιστεί σε 300 δισεκατομμύρια δολλάρια του ΑΕΠ της ηπείρου ως το 2025.\nΗ καινοτομία που καθοδηγεί αυτήν την ανάπτυξη δεν περιορίζεται πλέον στην Σίλικον Βάλεϊ. Η Atomico, μία διεθνής εταιρεία επενδύσεων, παρακολούθησε 156 εταιρείες λογισμικού που ιδρύθηκαν το 2003, η αξία των οποίων αποτιμάται σήμερα σε πάνω από 8 δισεκατομμύρια δολλάρια –κάτι που θεωρείται σημάδι αρχικής επιτυχίας. Πάνω από το 50% των 22 εταιρειών ηλεκτρονικού εμπορίου στον κατάλογο αυτόν βρίσκονται στην Ασία. Δύο στις τρεις ευρωπαϊκές εταιρείες ηλεκτρονικού εμπορίου έχουν σαν έδρα τους την Γερμανία. Μία από αυτές, η Rocket Internet, που εδρεύει στο Βερολίνο, εξυπηρετεί ελάχιστα τους καταναλωτές στην Γερμανία ή στην Δύση. Οι σημαντικότερες δραστηριότητες της σχετίζονται με την ανάπτυξη εταιρειών ηλεκτρονικού εμπορίου στον αναπτυσσόμενο κόσμο. Η παρουσία της είναι φανερή σε πάνω από 100 χώρες και έχει αφήσει ένα εντυπωσιακό αποτύπωμα στην αναδυόμενη ψηφιακή οικονομία της Αφρικής. Στην Ινδία, περίπου 200 νέες εταιρίες ψηφιακού εμπορίου κατακλύζονται από ιδιωτικά επενδυτικά κεφάλαια και χρηματοδοτήσεις επιχειρηματικών κεφαλαίων. Η χώρα κατέχει μία περίεργη διάκριση, σύμφωνα με πρόσφατη μελέτη του ΟΗΕ. Λέγεται ότι έχει μεγαλύτερη προσβασιμότητα σε κινητά τηλέφωνα από ό,τι σε τουαλέτες.\nΑπό την πλευρά της, η μικροσκοπική Εσθονία έχει θέσει ένα χρυσό πρότυπο: έχει φτάσει στην «ψηφιακή νιρβάνα» σε ό,τι αφορά τόσο την ηλεκτρονική ενίσχυση της κυβέρνησης και των επιχειρηματικών λειτουργιών, όσο και στην δημοκρατία. Οι Εσθονοί απολαμβάνουν περί τις 4.000 ψηφιακές υπηρεσίες –από τραπεζικές συναλλαγές έως την πρόσβαση σε ιατρικά αρχεία και άδειες αλιείας. Περίπου 98% των Εσθονών πληρώνουν φόρους εισοδήματος μέσω Διαδικτύου, ενώ το ένα τρίτο από αυτούς χρησιμοποιούν το Διαδίκτυο ακόμη και για να ψηφίσουν κατά την διάρκεια των εκλογών. Η ίδια η κυβέρνηση χρησιμοποιεί ένα σύστημα ηλεκτρονικού Υπουργικού Συμβουλίου, το οποίο επιτρέπει στους υπουργούς να διεξάγουν συναντήσεις, να υπογράφουν αποφάσεις και να γράφουν πολιτικές –και όλα αυτά on-line. Αυτή η ψηφιοποίηση είναι απίστευτα αποτελεσματική –εξοικονομεί στους υπουργούς μέχρι 30 ώρες εργασίας την εβδομάδα. Ομοίως, οι επιχειρηματίες χρησιμοποιούν ένα μοναδικό ηλεκτρονικό Μητρώο Επιχειρήσεων που τούς επιτρέπει να εγγράφουν την νέα τους εταιρεία, να διαβάζουν ετήσιες εκθέσεις, να παρακολουθούν βασικά δεδομένα, να αποστέλλουν ερωτήσεις και να διεξάγουν ελέγχους για το ιστορικό των εταίρων τους. Η κυβέρνηση ηγήθηκε μεγάλου μέρους αυτής της ψηφιακής ώθησης, ενώ είχε την προνοητικότητα να καινοτομήσει σε μία χώρα που είχε αρχίσει την μετα-σοβιετική ανεξάρτητη ηγεμονία της με μεγάλα θεσμικά κενά.\nΑλλά υπάρχουν, επίσης ανησυχητικές πτυχές της αύξησης των επιπέδων ψηφιακής δραστηριότητας. Ας πάρουμε την Κίνα, για παράδειγμα. Το φθινόπωρο 2016, ο κινεζικός κολοσσός του ηλεκτρονικού εμπορίου Alibaba αποτέλεσε την μεγαλύτερη αρχική δημόσια προσφορά σε χρηματιστηριακή αγορά που υπήρξε ποτέ στον κόσμο, της τάξεως των 25 δισεκατομμυρίων δολλαρίων. Το Singles Day, μία κινεζική εναλλακτική της ημέρας του Αγίου Βαλεντίνου, αποτέλεσε την μεγαλύτερη μέρα ηλεκτρονικών αγορών στον κόσμο για τρίτη συνεχόμενη χρονιά. Οι Κινέζοι καταναλωτές δαπάνησαν 2,5 φορές περισσότερα από όσα ξόδεψαν οι καταναλωτές των ΗΠΑ κατά την Μαύρη Παρασκευή (Black Friday: αρχή των εκπτώσεων στις ΗΠΑ) και την Δευτέρα του Κυβερνοχώρου (Cyber Monday, η Δευτέρα μετά την Black Friday, όπου πριμοδοτούνται οι αγορές μέσω Διαδικτύου) μαζί. Ωστόσο, μερικές από τις πιο συχνά χρησιμοποιούμενες ιστοσελίδες που χρησιμοποιούνται παγκοσμίως, όπως το Gmail, το Facebook και το Wikipedia υπόκεινται σε αυστηρούς περιορισμούς ή απλά απαγορεύονται στην Κίνα.\nΟ δείκτης αυτός προέρχεται από την ποσοτικοποίηση των τεσσάρων κύριων οδηγών της ψηφιακής αλλαγής: τις προϋποθέσεις προσφοράς, τις συνθήκες ζήτησης, την καινοτομία και τους θεσμούς. Για παράδειγμα, η μέτρηση των όρων εφοδιασμού μίας χώρας θα μπορούσε να περιλάβει την μέτρηση του επιπέδου υποδομής για την υποστήριξη του Διαδικτύου – όπως η ποιότητα του εύρους ζώνης (bandwidth) και των διακομιστών (servers). Η ζήτηση μπορεί να μετρηθεί μέσω του βάθους της κατανόησης του καταναλωτή για την ψηφιακή πληρωμή ή τα Μέσα κοινωνικής δικτύωσης. Ο υπολογισμός του βαθμού καινοτομίας και αλλαγής συνεπάγεται, για παράδειγμα, την έκταση της αναστάτωσης που επιφέρει η νέα τεχνολογία ή την διαθεσιμότητα αρχικού επιχειρηματικού κεφαλαίου. Ο δε προσδιορισμός της ποιότητας του θεσμικού περιβάλλοντος θα μπορούσε να περιλαμβάνει το επίπεδο πολιτικής σταθερότητας ή την πολυπλοκότητα της ηλεκτρονικής διακυβέρνησης.\n* Επιστημονικός συνεργάτης του Ινστιτούτου Fletcher για τις Επιχειρήσεις σε παγκόσμιο επίπεδο.


Αυξάνεται ο αριθμός επιβατών σε ΙΧ και ταξί - Τι θα ισχύει για μάσκες και πρόστιμα | Fortunegreece.com\nΑυξάνεται ο αριθμός επιβατών σε ΙΧ και ταξί – Τι θα ισχύει για μάσκες και πρόστιμα\nΤροποποιήσεις στα μέτρα προστασίας σε επιβατηγά οχήματα, δημόσιας και ιδιωτικής χρήσης, προβλέπει η νέα ΚΥΑ. Συστάσεις για τη χρήση του κλιματισμού.\nΜε βάση τη νέα ΚΥΑ που αφορά στους κανόνες τήρησης αποστάσεων σε δημόσιες υπηρεσίες προς περιορισμό της διασποράς του κορωνοϊού, που συνυπέγραψε ο Υφυπουργός Υποδομών και Μεταφορών κ. Γιάννης Κεφαλογιάννης και θα βρίσκεται σε ισχύ έως τις 12 Ιουλίου 2020, οπότε θα επανεξεταστεί το πλαίσιο, επέρχονται οι ακόλουθες τροποποιήσεις όσον αφορά στα μέτρα προστασίας σε επιβατηγά οχήματα, δημόσιας χρήσης και ιδιωτικής χρήσης.\n– Για επιβατηγά οχήματα ιδιωτικής χρήσης (Ε.Ι.Χ.) οκτώ (8) ή εννέα (9) θέσεων ιδιωτικής χρήσης (Ε.Ι.Χ.), επιτρέπεται η μεταφορά πέντε (5) επιβατών πλέον του οδηγού έναντι τεσσάρων (4) που ίσχυε. Ανάλογες διατάξεις ισχύουν και για τα διπλοκάμπινα, μικτής χρήσης και τύπου Βαν οχήματα. Όσον αφορά στα επαγγελματικής χρήσης οχήματα:


Nicki Minaj - Ο λόγος που δε βρέθηκε στο Met Gala ήταν το εμβόλιο κατά του κορονοϊού\nΗ γνωστή ράπερ παραμένει ανεμβολίαστη!\nΘα περίμενε κανείς η Nicki Minaj να είναι μία από τις πιο εντυπωσιακές φιγούρες στο χθεσινό Met Gala, όμως όχι, καθώς η αγαπημένη ράπερ αποφάσισε να μην παρευρεθεί στην εν λόγω εκδήλωση.\nΒέβαια, για να είμαστε απολύτως ειλικρινείς, και να ήθελε, δε θα μπορούσε, καθώς για να περπατήσει κάποιος στα σκαλοπάτια του Metropolitan Museum of Art θα έπρεπε να έχει εμβολιαστεί, κάτι που η Nicki δεν έχει κάνει ακόμα.\n"Θέλουν να είσαι εμβολιασμένος για το Met. Εάν εμβολιαστώ, δε θα είναι για αυτή την περίσταση. Θα είναι, όταν θα έχω εγώ κάνει ενδελεχή έρευνα και με αυτό ασχολούμαι αυτή τη στιγμή. Στο μεταξύ αγάπες μου, να είστε ασφαλείς. Να φοράτε τη μάσκα με τα 2 κορδονάκια που αγκαλιάζει το κεφάλι και το πρόσωπό σας και όχι αυτές τις χαλαρές", ανέφερε μεταξύ άλλων μέσω social η Minaj.\nΆραγε όλες τις τυχόν ηχηρές απουσίες από το Met Gala μπορούμε να τις θεωρήσουμε ανεμβολίαστες; Να ένα καλό ερώτημα!


Το γένος Αλόη περιλαμβάνει πάνω από 500 είδη ανθοφόρων και χυμωδών φυτών. Το ευρύτερα γνωστό είδος είναι η Αλόη Βέρα (Αλόη η γνήσια) που καλλιεργείται ως βασική πηγή της Αλόης για διάφορες φαρμακευτικές χρήσεις.\nΤο φυτό μπορεί βεβαίως να καλλιεργηθεί και μεμονωμένα σε παρτέρια και γλάστρες ενώ ευδοκιμεί και ως φυτό εσωτερικού χώρου.\nΗ ποικιλία που χρησιμοποιείται περισσότερο στο σπίτι είναι η αλόη βέρα barbadensis miller (γνήσια). Πρόκειται για πολύ ανθεκτικό φυτό και μπορεί να φυτευτεί σε κήπο ή και σε γλάστρα. Το φυτό έχει θεραπευτικές ιδιότητες και δεν απαιτεί ιδιαίτερη φροντίδα.\nΗ φύτευση σε γλάστρα\nΑναπαραγωγήΑναπαραγωγή με παραβλαστήματα-παραφυάδες. Όταν το φυτό φτάνει στην περίοδο της ωριμότητάς του, αναπαράγεται μόνο του με παραβλαστήματα που βγαίνουν από το χώμα, πολύ κοντά στο μητρικό φυτό. Αν το μητρικό φυτό βρίσκεται σε κήπο και έχει αρκετό χώρο τριγύρω, μπορεί να μείνει με τα παραβλαστήματα γύρω του. Αν η αναπαραγωγή συμβαίνει σε γλάστρα, όταν τα παραβλαστήματα της αλόης φτάσουν τα 15 εκατοστά σε ύψος πρέπει να χωριστούν από το ενήλικο φυτό και να μεταφυτευτούν.


ΜΕ ΟΝΟΜΑΤΕΠΩΝΥΜΟ: Τι μαρτυρά η αγαπημένη σας στάση για το χαρακτήρα σας;\nΤι μαρτυρά η αγαπημένη σας στάση για το χαρακτήρα σας;\nAν σας ρωτήσουμε, σίγουρα θα πείτε ότι είστε η καλύτερη στο κρεβάτι,\nμε την μεγαλύτερη φαντασία και φυσικά η πιο δεκτική στις επιθυμίες\nκαι τα θέλω του συντρόφου της!\nΩστόσο, αν σας βάζαμε έναν ορό της αλήθειας, και τελοσπάντων\nγυναίκες είμαστε μπορούμε να είμαστε ειλικρινείς μεταξύ μας υπάρχουν\nκάποια πράγματα τα οποία όσο να πεις τα αγαπάτε κάπως περισσότερο, στο sex πάντα!\nΌπως ακριβώς υπάρχουν και πράγματα τα οποία σιχαίνεστε,\nαλλά με αυτό θα καταπιαστούμε άλλη στιγμή!\nΔεν ξέρουμε αν το ακούτε για πρώτη φορά ή όχι, αλλά η στάση την οποία προτιμά\nκαι αγαπά ένας άνθρωπος στο sex, είναι ικανή να φανερώσει\nαρκετά στοιχεία του χαρακτήρα του!\nΚαι επειδή με αυτή που προτιμούν τα αγόρια έχουμε καταπιαστεί,\nμε ιδιαίτερη θα λέγαμε επιτυχία, είπαμε σήμερα να αναλύσουμε\nλίγο παραπάνω τα δικά μας γούστα και τις δικές μας προτιμήσεις!\nΦέρτε λοιπόν στο νου σας την αγαπημένη σας στάση και\nδιαβάστε παρακάτω τι φανερώνει για το χαρακτήρα σας.\nΠριν διαμαρτυρηθείτε, να τονίσουμε ότι οι εξαιρέσεις υπάρχουν\nγια να επιβεβαιώνουν τους κανόνες!\nΣυγχαρητήρια κυρίες μου είστε το απόλυτο κορίτσι για σπίτι,\nσχέση και κατ' επέκταση γάμο!\nΌχι ότι σας αποκαλούμε ξενέρωτη ή κρύα στο sex,\nμπορεί να είστε η πυρκαγιά η ίδια, όπως επίσης μπορεί να λατρεύετε\nτους πειραματισμούς, αλλά η στάση που δεν αλλάζετε με τίποτα είναι\nη κλασική, αγαπησιάρικη ιεραποστολική!\nΑφενός η στάση αυτή επιτρέπει την οπτική επαφή, άρα γίνεται αυτομάτως\nπιο ρομαντική, και αφετέρου διευκολύνει την επαφή των δύο σωμάτων,\nπου συνήθως κάτι τέτοιο επιδιώκεις όταν είσαι σε σχέση ή τελοσπάντων\nζητάς κάτι περισσότερο από τον άλλο!\nΗ αλήθεια είναι, ότι μπορεί σε κάποιους να ακούγεται λίγο βαρετή,\nαλλά για πολλές γυναίκες είναι η μοναδική στάση με την οποία\nκαταφέρνουν να ολοκληρώσουν!\nΕίστε τολμηρή και παιχνιδιάρα, χωρίς αυτό φυσικά να σημαίνει\nότι δεν μπορείτε να ερωτευτείτε και να βγάλετε μία πιο ρομαντική πλευρά!\nΓια να λέμε τα πράγματα με το όνομά τους, η στάση αυτή επιτρέπει\nπανοραμική θέα στον παρτενέρ, και φυσικά τα γνωστά... σκαμπίλια,\nενώ αν είστε και λίγο πιο περπατημένη και έμπειρη, είναι στη διακριτική σας\nευχέρεια να συντονίσετε εσείς τον ρυθμό και το βαθμό διείσδυσης!\nΤο αρνητικό της όλης υπόθεσης, είναι ότι οι άνθρωποι που συνήθως\nπροτιμούν τη στάση αυτή, έχουν ένα θέμα με το συναισθηματικό τους\nκομμάτι, σε σχέση φυσικά με τον άνθρωπο που έχουν απέναντί τους.\n3. Από πάνω:\nΤο γνωστό και... cowgirl είναι η απόλυτη στάση για γυναίκες με\nΔεν χαμπαριάζετε και πολλά και φυσικά η λέξη ανασφάλεια\nδεν βρίσκεται καν στο λεξιλόγιό σας.\nΛατρεύετε να είστε η κυρίαρχος του παιχνιδιού και λατρεύετε ακόμα\nπερισσότερο το βλέμμα που παίρνει όταν εσείς... ιππεύετε!\nΑν ρωτήσετε έναν άντρα, σίγουρα θα σας πει ότι είναι από τις αγαπημένες\nτου στάσεις, μιας και εκτός του ότι αυτός απλά αράζει, έχει και πλήρη θέα,\nτης μπροστινής σας όψης, δηλαδή του στήθους σας.\nΩστόσο, μήπως έχετε παρατηρήσει κάποιες φορές να...\nευνουχίζετε τον καλό σας;\nΓια προσέξτε το...\n4. Το ανάποδο cowgirl:\nΔεν ξέρουμε αν αυτό είναι καλό ή κακό, αλλά στο sex, για τα υπόλοιπα\nδεν είμαστε σε θέση να γνωρίζουμε, μάλλον είστε λίγο... αντράκι!\nΑυτό που θέλουμε να πούμε, για να μην μας παρεξηγήσετε, είναι ότι η ίδια η\nφύση της στάσης δεν είναι και η... ιδανική για ρομαντισμούς και χαδάκια!\nΚαι από πάνω και πλάτη γυρισμένη στον παρτενέρ;\nΘα μπορούσε κάποιος να πει ότι όχι μόνο αποφεύγετε την οπτική επαφή,\nαλλά δεν την επιτρέπετε κιόλας.\nΕμείς βέβαια ως πιο ανοιχτόμυαλοι, απλά θα πούμε ότι μάλλον έχετε βαρεθεί\nτα ίδια και τα ίδια και έχετε όρεξη και διάθεση για πειραματισμούς.\nΔοκιμάστε βέβαια και κάτι πιο κλασικό.\nΓιατί το επόμενο βήμα είναι να κρεμαστείτε από το ταβάνι!\n5. Στάση... 69:\nΊσως η πιο δημοφιλής στάση, όχι να την κάνεις αλλά να την... λες!\nΑν ξεπεράσετε όλο αυτό το μπλέξιμο με τα πόδια, τα χέρια και τα κεφάλια,\nμπορεί να γίνει μία υπέροχη και άκρως αισθησιακή στάση που προσφέρει\nτεράστια ευχαρίστηση τόσο σε εσάς, όσο φυσικά και στον παρτενέρ!\nΑυτό που έχουμε να παρατηρήσουμε, είναι ότι αν αγαπάτε την 69,\nείστε ένας άνθρωπος που σας διακατέχει η... δικαιοσύνη!\nΔεν θα απολαμβάνετε μόνο εσείς το στοματικό, θα κάνετε ταυτόχρονα και\nστον καλό σας!\nΚάτι μας λέει ότι εκτός από δίκαιος άνθρωπος, είστε και μαέστρος στο κρεβάτι!\nΑναρτήθηκε από ALXIMISTIS στις 12:40 π.μ.


ΚΑΘΑΡΙΟΥ ΑΡΧΟΝΤΙΑ – BABY COLLEGE Μια διαφορετική χριστουγεννιάτικη παράσταση - ΚΑΘΑΡΙΟΥ ΑΡΧΟΝΤΙΑ - BABY COLLEGE\nΜια χριστουγεννιάτικη παράσταση διαφορετική. Το χαρακτηριστικό της; Μα πολύ απλά δεν επεδίωκε να παρουσιάσει κάτι το διαφορετικό, δεν ήταν ξένο σώμα αλλά μέρος της καθημερινής συντονισμένης δουλειάς. Λιτή αισθητικά, δίχως την ανάγκη του υπερθεάματος, αφού μάγεψε η γνησιότητα της αυθόρμητης και όχι της επιτηδευμένης λειτουργίας των παιδιών. Τα παιδιά έπαιξαν σε ρόλους έργων που διάλεξαν τα ίδια και έχτισαν πάνω στα σενάρια στη διάρκεια της προετοιμασίας.\nΚάθε τμήμα είχε διαφορετικό θέμα, προσαρμοσμένο και γραμμένο πάνω στις ανάγκες και τα χαρακτηριστικά των παιδιών ώστε να μην δυσκολευτεί κανένα παιδί. Το έργο ήταν απλά το όχημα για να αναδειχθούν όλα τα παιδιά ισότιμα. Κάθε παράσταση είχε χρονική διάρκεια και ώρα υλοποίησης τέτοια ώστε να μην κουραστούν τα παιδιά.\nΤα λόγια των παιδιών ήταν βασισμένα πάνω σε βιώματα καθημερινής ζωής, το περιεχόμενο πλήρως κατανοητό και βασισμένο με χιούμορ στην κουλτούρα της εποχής μας. Είδαμε πόσο ωραίο είναι να διαπιστώνουμε ότι τα παιδιά να είναι «μέσα» στο έργο, να «πατάνε γερά στα πόδια τους» να κατανοούν απόλυτα τι κάνουν και όχι στο «περίπου», να ευχαριστιούνται και όχι εμείς να νομίζουμε ότι χαίρονται επειδή απλά χαμογελάνε. Ο λόγος των παιδιών και η εξέλιξη τους στις ανώτερες λειτουργίες του ήταν το αποτέλεσμα του εκπαιδευτικού μας προγράμματος. Γιατί τα δικά μας παιδιά μαθαίνουν διαμέσου της σχέσης και όχι μηχανιστικά.\nΤα σενάρια μας ήταν:\n«Χριστουγεννιάτικες ιστορίες», από τα παιδιά όλων των τμημάτων του Παιδικού Σταθμού:\nΈνα μοναχικό δέντρο στολίζεται με τις μουσικές των αγγέλων. Οι καλικάντζαροι από τα παραμύθια κάνουν τη «δουλειά τους» και οι άνθρωποι τα δικά τους: ψώνια, μαγειρέματα, αδιάκοπο τρέξιμο. Τα παιδιά τραγουδούν στους λιγοστούς καλοπροαίρετους γείτονες τα κάλαντα. Οι μαμάδες παραπονιούνται ότι στα παιδιά τους δεν αρέσει τίποτε πια.. Ο Αϊ Βασίλης κουράστηκε από τις γκρίνιες μεγάλων και μικρών, και έκανε φέτος μια πονηρή δοκιμή…\n«Η Χιονομπαλού», της Μάρως Θεοδωράκη, από τα παιδιά του τμήματος των Προνηπίων:\nΣτον κόσμο των ανθρώπων η Χιονομπαλού ξέφυγε από τύχη. Δεν είναι τόσο ξένοιαστη όμως όσο οι άνθρωποι νομίζουν. Δεν έχει καλή εικόνα για τον εαυτό της, νοιώθει διαφορετική, όχι τόσο όμορφη, ούτε και χρήσιμη. Αυτό που θα ζήσει όμως θα την κάνει ν’ αλλάξει γνώμη…\n«Μια μέρα σαν τις άλλες», από τα παιδιά του Νηπιαγωγείου:\nΤα παιδιά του Νηπιαγωγείου μπαίνουν στην τάξη. Το θέμα της ομαδοσυνεργατικής δραστηριότητας σήμερα είναι τα παραμύθια. Θα χωριστούν σε ομάδες, θα αποφασίσουν, θα ανακοινώσουν. Και μόλις πάρει δρόμο η κλωστή, παραμύθι θα αρχίσει. «Παραμύθι του παππού, ποιος, πότε, πώς και πού;»\nΌλα τα παιδιά τραγούδησαν χριστουγεννιάτικα τραγούδια με τη συνοδεία της δασκάλας μουσικής. Τα παιδιά των εργαστηρίων του μεταλλόφωνου και των ηχητικών σωλήνων «μάγεψαν» με τις εκτελέσεις τους.\nΤα παιδιά του Νηπιαγωγείου και των Προνηπίων ακόμα τραγούδησαν αγγλικά και γαλλικά τραγούδια με την επιμέλεια των υπεύθυνων δασκάλων αγγλικών και γαλλικών.\nΦυσικά δεν έλειψε από την εκδήλωση ο ερχομός του Άι Βασίλη.


Homo σκεπτόμενος: Μπλε Φάλαινα: Συνελήφθη ο διαχειριστής της σελίδας του θανατηφόρου παιχνιδιού\nΤο Blue whale challenge ή αλλιώς Μπλε Φάλαινα είναι ένα διαδικτυακό παιχνίδι-πρόκληση, όπου ο "διαγωνιζόμενος" περνάει μια σειρά δοκιμασιών διάρκειας 50 ημερών. Οι απαιτήσεις στην αρχή είναι απλές αλλά όσο περνάει ο καιρός γίνονται πιο απαιτητικές, όπως για παράδειγμα η χάραξη μιας φάλαινας πάνω στο δέρμα και ολοκληρώνεται με την υπέρτατη δοκιμασία, της αυτοκτονίας. Σε όλο το διάστημα των δοκιμασιών, θύτης και θύμα έχουν καθημερινή επικοινωνία. Το μακάβριο αυτό παιχνίδι πήρε το όνομα του από την τάση αυτοκτονίας που έχουν ορισμένες μπλε φάλαινες, κολλώντας από μόνες του σε χαμηλή στάθμη νερού.\nΣε όλο τον κόσμο τα θύματα είναι κυρίως έφηβοι ηλικίας 11-15 χρονών. Είχαμε κρούσματα ακόμα και στην Ελλάδα, με το σημαντικότερο ίσως αυτό της Κατερίνης, όπου μια νεαρή κοπέλα αυτοτραυματίστηκε στα πόδια και πήρε 2 υπνωτικά χάπια. Στην περίπτωση της Κατερίνης, η μητέρα της κοπέλας αντιλήφθηκε νωρίς ότι κάτι δεν πάει καλά και ενημέρωσε αμέσως τις αρχές.\nΤι θα γινόταν όμως αν δεν είχε αντιληφθεί κάτι η μητέρα και η κοπέλα συνέχιζε τις "δοκιμασίες"; Εκεί είναι που πρέπει να επισπεύσουμε όλοι την προσοχή μας. Το ίντερνετ είναι πραγματικά ένα πολύ δυνατό "όπλο" με άπειρες δυνατότητες. Αν ξέρεις να το χρησιμοποιείς μπορείς να επωφεληθείς πραγματικά από αυτό. Αν όμως δεν ξέρεις, οι συνέπειες μπορεί να είναι ανεπανόρθωτες. Γι αυτό πρέπει όλοι μας να είμαστε ενημερωμένοι για τους κινδύνους του διαδικτύου και είναι χρέος μας να μάθουμε και τις νεαρότερες ηλικίες να το χρησιμοποιούν σωστά.\nΑναρτήθηκε από Γρηγόρης Βασιλειάδης στις 8:09:00 μ.μ.


Στο τιμόνι της Μίλαν με κάθε επισημότητα ο Στέφανο Πιόλι!\nΠΟΛΙΤΗΣ SPORTS, 09/10/2019 (τελευταία ενημέρωση 13:22)\nO Στέφανο Πιόλι υπέγραψε σήμερα το πρωί διετές συμβόλαιο συνεργασίας με την Μίλαν, με ετήσιες αποδοχές περίπου δύο εκατομμύρια ευρώ.\nΟ Ιταλός τεχνικός, θα μεταβεί στο «Milanello» για την πρώτη συνάντηση με την ομάδα και για να διευθύνει την προπόνηση, που προγραμματίστηκε το απόγευμα, στις 16:30.\nΝα σημειωθεί, ότι εχθές υπήρξαν πολλές αντιδράσεις από τους φιλάθλους της Μίλαν, που ήταν αντίθετοι στην άφιξη του Πιόλι στον πάγκο των «ροσονέρι».\nΔιερευνητικές επαφές Κόστα για τον σχηματισμό Κυβέρνησης στην ΠορτογαλίαMάχη για την αναπλήρωση των απωλειών της Thomas Cook


Στα μπαράζ ανόδου η Δόξα Ραχούλας! – ArenaLarissaGr\nΣτη τέταρτη θέση του 4ου ομίλου της Β΄ΕΠΣ Λάρισας τερμάτισε η Δόξα Ραχούλας κι έτσι θα αγωνιστεί εκείνη στους αγώνες μπαράζ για την άνοδο στην επόμενη κατηγορία.\nΗ ομάδα του Αποστόλη Τσιανάκα κέρδισε τη Λάρισα ’88 με σκορ 6 – 1 και εκμεταλλεύτηκε τη «λευκή» ισοπαλία της Μάνδρας με τον Πανιώνιο. Αποτέλεσμα αυτού ήταν η Ραχούλα να τερματίσει στη τέταρτη θέση της βαθμολογίας με σαράντα οκτώ βαθμούς.\nΑπό την άλλη, οι «βυσσινί» του Νίκου Μαλλικόπουλου τερμάτισε στη δέκατη θέση έχοντας συγκεντρώσει δέκα οκτώ βαθμούς.\nΟ Βαγγέλης Γκομοσίδης με εύστοχη εκτέλεση πέναλτι έδωσε το προβάδισμα στη Δόξα Ραχούλας, όπως με τον ίδιο τρόπο από τα έντεκα βήματα ο Καραμπλής πέτυχε το 1 – 1 για τη Λάρισα ’88.\nΟ Σταμπολάκης έβαλε στη συνέχεια του αγώνα τους γηπεδούχους μπροστά στο σκορ, ενώ στο δεύτερο ημίχρονο ο Θάνος Σταμουλάκης πέτυχε το 3 – 1 και το 4 – 1 για την ομάδα του κι έδωσε σαφές προβάδισμα στο συγκρότημα του Αποστόλη Τσιανάκα.\nΠρος το τέλος του αγώνα ο Βαγγέλης Γκομοσίδης ανέβασε τον δείκτη του σκορ σε 5 – 1 και πέτυχε μάλιστα το δεύτερο προσωπικό του τέρμα στον αγώνα, ενώ σκόραρε και ο Τζανακούλης με πέναλτι και διαμόρφωσε έτσι το τελικό, 6 – 1!\nΔόξα Ραχούλας (Αποστόλης Τσιανάκας): Αθανασόπουλος, Τζανακούλης, Θεοχαρούλης Μ., Χασιώτης, Εμμανουήλ, Τσακαβίτης, Σταμπολάκης, Ηλιούδης, Τζάνακας, Γκομοσίδης, Σταμουλάκης.\nΛάρισα ’88 (Νίκος Μαλλικόπουλος): Χάμος (70′ λ.τ. Θελούρας), Κωνσταντίνου Γ., Ναστούδης (75′ Λούτσα), Καλαπανίδας (46′ Χαρβατζής), Σδράλης, Σπανός, Λεμονής, Τσίντζιος, Τατσόπουλος, Κωνσταντίνου Β., Καραμπλής.\nΣάρρος, Ρουπέλας, Σιαπλούλης.\nΕΠΟΜΕΝΟ ΑΡΘΡΟ Αναντολού Εφές – ΤΣΣΚΑ Μόσχας: Το block party του Χάντερ! (vid)\nΠΡΟΗΓΟΥΜΕΝΟ ΑΡΘΡΟ Αναντολού Εφές – ΤΣΣΚΑ Μόσχας: Η… μαγική ασίστ του Μπομπουά (vid)


Η Κληρονομια Του Αλεξανδρου - Ιστορικα (BKS.0597062)\nΑρχική > Βιβλία > Ιστορία > Η ΚΛΗΡΟΝΟΜΙΑ ΤΟΥ ΑΛΕΞΑΝΔΡΟΥ\nΜέσω της λατινικής μετάφρασης του Ιούλιου Βαλέριου (4ος αιώνας) και εκείνης του αρχιερέα Λέοντα (10ος αιώνας), το Μυθιστόρημα του Αλεξάνδρου, έγινε γνωστό σε όλους τους λαούς της Ευρώπης και αναπαράχθηκε σε πολλές γλώσσες, φτάνοντας μέχρι την Ισλανδία. Παρομοίως, και οι ανατολικοί λαοί μετέγραψαν στις γλώσσες τους την αφήγηση του ψευδο-Καλλισθένη, εμπλουτίζοντάς την με παραλλαγές που ο αλεξανδρινός μύθος είχε γεννήσει στην Ανατολή. Έτσι, για τους Αιγυπτίους, ο Αλέξανδρος υπήρξε ο γιος του τελευταίου Φαραώ, Νεκτανεβώ Β', ενώ οι Πέρσες Φιρντουζί (10ος αι.) και Νιζάμι (12ος αι.) τον είχαν μεταβάλει σε εθνικό ήρωα του Ιράν. Υιοθετημένος από την εσχατολογική ιουδαϊκή φιλολογία, ο Αλέξανδρος είναι επίσης παρών στο Κοράνι, όπου αναφέρεται ως Ισκαντέρ Δουλ-Καρνε?ν («Αλέξανδρος Δικέρατος»). Αναρίθμητες είναι οι μεταφράσεις του Μυθιστορήματος του Αλέξανδρου, στη συριακή, αρμενική, κοπτική, αιθιοπική, τουρκική, μαλαϊκή, σιαμέζικη και λοιπές γλώσσες. Ακόμα και σήμερα, οι οικογένειες των ευγενών του Μπαντακσάν, στις υπώρειες του Ιντουκούς, ισχυρίζονται πως κατάγονται από τον Αλέξανδρο, ενώ οι Καφίρ των ορέων του Νουριστάν θεωρούν ως προγόνους τους στρατηγούς και τους στρατιώτες του. Παρομοίως, ο πρόεδρος Σοεκάρνο είχε μεταμορφωθεί από τους κατοίκους της Ιάβας σε απογόνους του μεγάλου Ισκαντέρ Αγκούνγκ...\nΗ ΚΛΗΡΟΝΟΜΙΑ ΤΟΥ ΑΛΕΞΑΝΔΡΟΥ (BKS.0597062)\nΗ ΚΛΗΡΟΝΟΜΙΑ ΤΟΥ ΑΛΕΞΑΝΔΡΟΥ BKS.0597062 ΠΑΠΑΙΩΑΝΝΟΥ ΚΩΣΤΑΣ ΠΑΠΑΙΩΑΝΝΟΥ ΚΩΣΤΑΣ ΙΣΤΟΡΙΚΑ Η ΚΛΗΡΟΝΟΜΙΑ ΤΟΥ ΑΛΕΞΑΝΔΡΟΥ


Πήλιο: Πήγε να βοηθήσει και έζησε μια κόλαση - Newtoday.gr\nΑρχική Ελλάδα Πήλιο: Πήγε να βοηθήσει και έζησε μια κόλαση\n«Βρισκόμουν στην κουζίνα του σπιτιού του και ολοκλήρωνα το πλύσιμο των πιάτων, όταν άκουσα την εξώπορτα να κλειδώνει. Γιατί κλειδώνεις; Τον ρώτησα. Θα φύγω, τελείωσα με τις δουλειές, του είπα. Τότε εκείνος ήρθε από πίσω μου και άρχισε να με χαϊδεύει στο σώμα μου…\nΤρόμαξα, τον έσπρωξα και προσπάθησα να φύγω. Πήγα προς την πόρτα, ήταν κλειδωμένη. Κατευθύνθηκα προς την κρεβατοκάμαρα για να φύγω από τη δεύτερη πόρτα. Με έπιασε και με πέταξε στο κρεβάτι. Αρχισε να γίνεται βίαιος. Τον χτύπησα στα γόνατα που ξέρω ότι έχει πρόβλημα. Ξέφυγα ξανά. Ξαναπήγα προς την κουζίνα και άρχισα να φωνάζω. Ετρεξε ξωπίσω μου. Με έπιασε από τον λαιμό. Με πέταξε πάνω στα ντουλάπια και άρχισε να με χτυπά και να με φτύνει. Σταμάτα του φώναζα. Οταν του είπα ότι θα τα πω στην Αστυνομία, με πέταξε έξω από το σπίτι, με έφτυσε και μου είπε να μην ξαναπατήσω, ενώ με έβρισε.»\nΤα λεπτά της φρίκης, που βίωσε στα χέρια του ανθρώπου, που ακόμη και σήμερα αποκαλεί «θείο», περιγράφει στην εφημερίδα Ταχυδρόμος του Βόλου, με δάκρυα στα μάτια, η 16χρονη Α.Μ. από το Νότιο Πήλιο, η οποία μήνυσε τον αδερφό του συντρόφου της μητέρας της για απόπειρα βιασμού, όταν τον περασμένο Αύγουστο είχε πάει στο σπίτι του για να τον βοηθήσει στις δουλειές.\nΧθες, ο εφιάλτης ζωντάνεψε για μία ακόμη φορά για τη 16χρονη κοπέλα, η οποία έδωσε κατάθεση στον ανακριτή συνοδευόμενη από τη μητέρα της και τον πατριό της, ο οποίος την έχει μεγαλώσει σαν πραγματικό του παιδί. Η 16χρονη, αλλά και η μητέρα της και ο πατριός της ζητούν την τιμωρία του 50χρονου. «Θέλω να τιμωρηθεί», ξεσπά η νεαρή για τις εφιαλτικές στιγμές που έζησε.\nΤόσο η 16χρονη, όσο και η μητέρα της υποστηρίζουν ότι δεν είχαν ποτέ καλές σχέσεις με τον 50χρονο. Οπως ανέφεραν, ο 50χρονος είχε κάνει απόπειρες αρπαγής της 16χρονης όταν ήταν σε μικρότερη ηλικία, για την παραδώσει, όπως ισχυρίζονται, στον πραγματικό της πατέρα, με στόχο η μητέρα της να αναγκαστεί να εγκαταλείψει τον σύντροφό της και ο ίδιος να μείνει με τον αδερφό του για να πουλήσει την κοινή περιουσία τους.\nΓια τις απόπειρες αρπαγής, η μητέρα υποστηρίζει μιλώντας στον ΤΑΧΥΔΡΟΜΟ ότι έχει ενημερώσει πολλές φορές την Αστυνομία και την Εισαγγελία.\nΜήνυση σε βάρος του 50χρονου υποβλήθηκε τον περασμένο Ιανουάριο όταν το 16χρονο κορίτσι βρήκε το κουράγιο να ανοίξει την καρδιά της στη μητέρα της. Τηλεφώνησαν στην Αστυνομία για να καταγγείλουν το συμβάν και στη συνέχεια κατέθεσαν μήνυση. Σήμερα ζητούν την τιμωρία του 50χρονου, ο οποίος με τις πράξεις του φέρεται να σημάδεψε για πάντα την τρυφερή ψυχή του κοριτσιού.\nΠροηγούμενο άρθροΑγία Παρασκευή: Ντελιβεράς παρέδωσε καφέ στο Κέντρο Υγείας και φεύγοντας πήρε και …ένα εμβόλιο\nΕπόμενο άρθρο63 πρόστιμα στην Περιφέρεια Πελοποννήσου για μάσκες και περιορισμό μετακίνησης


Είστε εδώ:ΑρχικήΤα Νέα μαςΝέα του ΈβρουΑποζημιώσεις από τις πλημμύρες σταδιακά και για όλους\nΑποζημιώσεις από τις πλημμύρες σταδιακά και για όλους Κύριο\nΑυτή ήταν η δέσμευση που παρείχαν οι αρμόδιοι υπουργοί Αγροτικής Ανάπτυξης Β. Αποστόλου και Π. Σγουρίδης κατά τη διάρκεια σύσκεψης που πραγματοποιήθηκε στην Αθήνα. Ακόμη, από το υπουργείο Υποδομών επισημάνθηκε ότι άμεσα θα εκδοθούν και οι αποφάσεις που αφορούν στην αποκατάσταση ζημιών σε κτήρια και υποδομές.\nΣτη σύσκεψη, συμμετείχαν ο αντιπεριφερειάρχης Έβρου κ. Πέτροβιτς, παραγωγοί και επαγγελματίες του νομού, ο πρόεδρος του δημοτικού συμβουλίου Σουφλίου κ. Καλιούδης, ο διευθυντής του ΓΟΕΒ Ορεστιάδας κ. Βουρνέλης, εκπρόσωποι των ΤΟΕΒ του Έβρου, εκπρόσωποι των υπηρεσιών του υπουργείου Υποδομών, καθώς και οι βουλευτές Έβρου του ΣΥΡΙΖΑ κ. Νατάσα Γκαρά, κ. Γιώργο Καίσα και Δημήτρη Ρίζο και της Ν.Δ. κ. Αναστάσιος Δημοσχάκης. Από την πλευρά του ο υπουργός Αγροτικής Ανάπτυξης σημείωσε πως το θέμα των πλημμυρών πρέπει να τεθεί άμεσα επί τάπητος με φορείς του Έβρου και αρμόδιους της κυβέρνησης, ώστε να βρεθεί αποτελεσματική λύση, χωρίς να χρειάζονται διαρκώς αποζημιώσεις και αποκαταστάσεις καταστροφών.\nΣε ό,τι αφορά τις ζημιές σε υποδομές και οικοσκευές, από το υπουργείο υποδομών επισημάνθηκε πως έχει ολοκληρωθεί σε μεγάλο βαθμό η οριοθέτηση των πληγεισών περιοχών, η καταγραφή ζημιών σε κτήρια και υποδομές.\nΣύμφωνα με το υπουργείο Αγροτικής Ανάπτυξης και αναφορικά με το χρονοδιάγραμμα των αποζημιώσεων προς τους αγρότες, μέχρι το Πάσχα, θα αποζημιωθούν οι μελισσουργοί και οι κτηνοτρόφοι. Οι αποζημιώσεις των σπαραγγοπαραγωγών προγραμματίζονται για τον Ιούνιο, ενώ οι παραγωγοί σκόρδων και σιτηρών, αφού ολοκληρώσουν τις δηλώσεις του 2015, θα λάβουν αποζημιώσεις μετά τον Οκτώβριο.\nΣε ό,τι αφορά τους δεντροπαραγωγούς και παραγωγούς μηδικής καλλιέργειας θα ενταχθούν στα ΠΣΕΑ, αφού εκτιμηθεί η καταστροφή.\nΣε ό,τι αφορά το βαμβάκι, τονίστηκε ότι υπήρξε μείωση στο πλαφόν συγκομιδής και για όσους παραγωγούς δεν συγκόμισαν βαμβάκι, δίχως να υπάρχει κίνδυνος για τη συνδεδεμένη ενίσχυση.\nΕνοχλημένοι φαίνεται να είναι οι δήμαρχοι του Έβρου για την παράλειψη της μη πρόσκλησής τους στην αυριανή σύσκεψη που θα γίνει στην Αθήνα, με θέμα τις πλημμύρες, σύμφωνα με την ΕΡΑ Ορεστιάδας. Το «ραντεβού» με την ηγεσία του υπουργείου Αγροτικής Ανάπτυξης και Τροφίμων οργανώθηκε σε συνεννόηση με τους αιρετούς της περιφερειακής διοίκησης. Και ενώ αρχικά είχε αναφερθεί ότι θα συμμετείχαν σε αυτό και οι δήμαρχοι, μέχρι το βράδυ της Τρίτης δεν είχαν λάβει σχετική πρόσκληση. Την άποψη ότι σε αυτές τις συναντήσεις θα πρέπει να έχουν παρουσία οι εκπρόσωποι και των δύο βαθμών αυτοδιοίκησης εξέφρασε στη χθεσινοβραδινή συνεδρίαση του δημοτικού συμβουλίου ο δήμαρχος Ορεστιάδας, Βασίλης Μαυρίδης, ο οποίος αναφέρθηκε και στα προβλήματα που προκάλεσαν οι πλημμύρες των τελευταίων ημερών. «Πολλές από τις παρεμβάσεις που έγιναν για την αποκατάσταση της αγροτικής οδοποιίας, “χάθηκαν” στις πλημμύρες των τελευταίων 48ωρών», σημείωσε ο δήμαρχος Ορεστιάδας και πρόσθεσε ότι οι παρεμβάσεις στην αγροτική οδοποιία θα συνεχιστούν και πάλι, μόλις το επιτρέψουν οι καιρικές συνθήκες.\nΔιαβάστηκε 599 φορές Τελευταία τροποποίηση στις Σάββατο, 14 Μαρτίου 2015 00:23\nΠερισσότερα σε αυτή την κατηγορία: « Η αντίδραση των στρατιωτικών στις δηλώσεις του Δημάρχου Σουφλίου. Πλημμύρες, κουνούπια και ζωονόσοι συζητήθηκαν σε ελληνοτουρκική συνάντηση στην Αδριανούπολη »


ΣΤΟΧΟΙ ΚΑΙ ΦΙΛΟΣΟΦΙΑ – vima rola\nΗ βέλτιστη ποιότητα των προϊόντων μας επιτυγχάνεται χάριν στην συνεχή έρευνα και την ανάπτυξη καινοτομικών λύσεων. Η εταιρεία ΒΙΜΑ πραγματοποιεί συνεχώς λεπτομερείς και αναλυτικές μετρήσεις για την ανεμοπίεση και ηχομόνωση, για τα ρολά με πλήρη διαγράμματα των επιδόσεων της στους απαραίτητους ελέγχους.\nΣυνδυάζουμε το πρωτοποριακό design και τις σύγχρονες Ευρωπαϊκές προδιαγραφές με την άψογη χειροποίητη ποιότητα. Σημαντικότερη όμως φροντίδα μας, είναι η προσωπική επαφή μας με τους πελάτες μας με τους οποίους μοιραζόμαστε την αγάπη μας για το αλουμίνιο.\nΌλα μας τα προϊόντα προσφέρονται ετοιμοπαράδοτα και επί παραγγελία στις διαστάσεις που επιθυμεί ο πελάτης. Κατασκευάζονται από υλικά αρίστης ποιότητας και αντοχής, φιλικά προς το περιβάλλον.\nΣήμερα η BIMA κατέχοντας μία ισχυρή θέση στην αγορά και αξιοποιώντας τη σύγχρονη οργάνωσή της και την εμπειρία της, επιδιώκει διαρκώς την ανάπτυξή της με αντικειμενικό σκοπό να βελτιώνει συνεχώς τα προϊόντα και τις υπηρεσίες της, αλλά και την εξυπηρέτηση των πελατών της.


Σοκ στην Ισπανία: Αδέλφια αποκάλυψαν οn air ότι είναι ερωτευμένα και έχουν σχέση! (εικόνες) – Messinia Radio\nΣοκ στην Ισπανία: Αδέλφια αποκάλυψαν οn air ότι είναι ερωτευμένα και έχουν σχέση! (εικόνες)\nBy MESSINIA RADIO on\t 16/04/2016 NEWSFEED, ΚΟΣΜΟΣ\nΜετά το σοκ που προκάλεσε η αποκάλυψη της αιμομικτικής σχέσης μάνας με γιου στη Βρετανία, μια άλλη σχέση ανάμεσα σε δυο αδέλφια συγκλονίζει τώρα την Ισπανία.\nΗ ιστορία των δύο αδελφών έγινε γνωστή μέσω της τηλεοπτικής εκπομπής Cambiame (Αλλαξέ με), η οποία ασχολείται με τη ριζική αλλαγή της εμφάνισης των συμμετεχόντων, όπου πήγαν η 27χρονη Ana και ο 23χρονος ετεροθαλής αδελφός της Dani.\nΤα δυο αδέλφια πήγαν στο σόου και εκτός από αλλαγή στην εμφάνιση, ζήτησαν η εκπομπή να τους βοηθήσει να αλλάξουν ριζικά και τη ζωή τους. Και εκεί έκαναν τη μεγάλη αποκάλυψη. Δήλωσαν οι παρόλο που είναι ετεροθαλή αδέλφια είχαν να συναντηθούν για 20 χρόνια. Όταν, κάποια στιγμή βρέθηκαν στα social media, έγιναν αρχικά φίλοι και στην συνέχεια ζευγάρι.\nΕίπαν μάλιστα ότι είναι πολύ ερωτευμένοι συζούν στη Βαρκελώνη! Στο πλατό εμφανίστηκε και ο πατέρας του ζευγαριού ο οποίος έδωσε συγχαρητήρια στο ζευγάρι και έκανε αστεία με την κόρη του καθώς την ρώτησε, αν τώρα θα πρέπει επίσης να την αποκαλεί και νύφη του…\nPrevious ArticleΔιώξτε τον σκόρο με τη βοήθεια της κανέλας!\nNext Article Πώς φτιάχνονται τα πατατάκια: To βίντεο από το εργοστάσιο που θα σας κόψει την όρεξη


Κωστής Παλαμάς: Η φλογέρα του βασιλιά | ΕΛΛΑΣ\n← MΕΓΑΛΕΣ ΕΛΛΗΝΙΔΕΣ\nΜανώλης Καλομοίρης →\nPosted on Απρίλιος 7, 2009\tby ellas\nΚήρυκας Εθνικός ο Παλαμάς μ’ αυτό και μόνο το έργο, μας διαλαλεί την βαθειά του πίστη προς την πατρίδα, την αγάπη και τον θαυμασμό του γι’ αυτήν, που αποκαλεί «Γεννήτρα Γή» και που «πουθενά δεν έχει η γή μεγαλωσύνη τέτοια».\nΟ Παλαμάς γεννιέται και μεγαλώνει σε μιάν μικρή Ελλάδα, που ακόμα προσπαθεί να σταθεί στα πόδια της, μετά από 400 χρόνια σκλαβιάς. Το νοιώθει αυτό! Όπως επίσης, νοιώθει ότι η Ελλάδα δεν υφίσταται, όταν τα περισσότερα εδάφη της είναι ακόμα σκλαβωμένα. Κι απογοητεύεται γιατί νοιώθει το Έθνος ναρκωμένο.\nΑλήθεια, τι πίστη στη δύναμη του Ελληνισμού! Του Ελληνισμού που έπρεπε ν’ αφυπνισθεί με το ξαναζωντάνεμα της μνήμης των Ελλήνων, με τόνους επικούς, σελίδων ηρωϊκών της ιστορίας τους, ένδοξων εποχών, μα ξεχασμένων!\nΝαι, χρειαζόταν κάποιο δράμα, για να τους οδηγήσει στις ρίζες τους και στην συνέχειά τους. Να γιατί γεννήθηκε η Φλογέρα του Βασιλιά. Να λοιπόν, γιατί ο ποιητής ανέλαβε το έργο των ….. πολιτικών!\nΗ Φλογέρα του Βασιλιά αξιοποιεί των ηρωϊσμό της Βυζαντινής περιόδου με τον Ιουλιανό, τον Φωκά, τον Τσιμισκή, μα πάνω απ’ όλους τον Βουλγαροκτόνο, τον Βουλγαροφάγο Ρήγα, όπως τον ονομάζει.\n«Κι αν, ουρανοί και κόσμοι εσείς, δε μου μιλάτε, αφήστε, αφήστε Ολύμπιο να τον πώ, να κράξω: «Εσ’ είσαι ο Άρης!» Ο Άρης είσαι κι έρχεσαι και κλείς μεσ’ την καρδιά σου με μιά καινούρια δύναμη την ίδια την Ελλάδα».\nΟ Παλαμάς παντρεύει στο έργο του αυτό την αρχαιότητα με την Βυζαντινή εποχή. Την ταυτίζει. Ο Βασιλιάς Βουλγαροκτόνος γίνεται βασιλιάς Άρης, όπως και άλλοι αρχαίοι θεοί, απλώς αλλάζουν ονόματα.\nΓια τον Παλαμά ο Βουλγαροκτόνος είναι Εθνικό σύμβολο. Δεν είναι καθόλου τυχαία η εκλογή του! Είναι ο γενναίος και αήττητος, που όλοι φεύγουν.\n«Τον λυτρωμό γυρεύοντας, μακριάθε σα γρικάνε το πέταλο του αλόγου, σα χτύπημα του ολέθρου». Επίσης, αδιαφορώντας μήπως χαρακτηρισθεί απ’ τους ψευτοδιανοούμενους της εποχής του σωβινιστής, δεν διστάζει να φωνάξει! «Νάτον, κατάρα! Ο Τούρκος!»\nΠου να φανταζόταν ο Παλαμάς ότι οι σημερινοί «συνάδελφοί» του, θα έκαναν τους Τούρκους «αδέλφια» τους!!\nΠοιήματα σαν την Φλογέρα του Βασιλιά έχουμε όλοι την ανάγκη να τα διαβάζουμε σήμερα. Γιατί είναι όαση, γιατί είναι ερέθισμα για ψυχική ανάταση κι αγαλλίαση, μέσα στην σημερηνή υπερπληθώρα ποιητικών και άλλων υποπροϊόντων.\nThis entry was posted in ΕΛΛΗΝΕΣ ΠΟΙΗΤΕΣ and tagged ΕΛΛΗΝΕΣ ΠΟΙΗΤΕΣ, Η ΦΛΟΓΕΡΑ ΤΟΥ ΒΑΣΙΛΙΑ, ΚΩΣΤΗΣ ΠΑΛΑΜΑΣ. Bookmark the permalink.\n1 Response to Κωστής Παλαμάς: Η φλογέρα του βασιλιά\nΙουνίου 27, 2010 στο 10:44\nΣΕΡΝΙΚΟΣ ΠΟΙΗΤΗΣ, ΑΝΤΡΙΚΙΟΣ ΕΛΛΗΝΑΣ


Γνωστική ψυχολογία - Πύλη Ψυχο� ...\nΣυχνά υποστηρίζεται ότι για να κατανοήσουμε το γνωστικό σύστημα αρκεί να γνωρίζουμε πώς λειτουργεί η αντίληψη, η μνήμη, η σκέψη, και οι άλλες γνωστικές λειτουργίες. Ωστόσο, το γνωστικό σύστημα έχει δομή και αρχές λειτουργίας που διαπερνούν τις διάφορες γνωστικές λειτουργίες. Επιπλέον, το γνωστικό σύστημα είναι άρρηκτα συνδεδεμένο με τα συναισθήματα και αυτο-ρυθμιστικές διεργασίες, πράγμα που είναι ιδιαίτερα εμφανές στην εκδήλωση της ανθρώπινης δράσης. Τα θέματα αυτά αποτελούν το αντικείμενο του βιβλίου αυτού, το οποίο αποσκοπεί να προσφέρει μια συνολική θέαση του ‘‘ψυχρού’’ αλλά και του ‘‘θερμού’’ γιγνώσκειν. Συγχρόνως περιλαμβάνει και ασκήσεις που προσφέρουν το έναυσμα για περαιτέρω αναλογισμό και έλεγχο της γνώσης που αποκτά κανείς σε σχέση με τον ανθρώπινο νου, την ανθρώπινη συμπεριφορά, αλλά και τη μάθηση, τη λήψη αποφάσεων, τη βούληση, και τη δράση.\nΣειρά Βασική Βιβλιοθήκη Ψυχολογίας\nΣυγγραφέας Κωσταρίδου - Ευκλείδη, Αναστασία\nΗ Αναστασία Κωσταρίδου - Ευκλείδη είναι καθηγήτρια Πειραματικής και Γνωστικής Ψυχολογίας του Τμήματος Ψυχολογίας του Αριστοτελείου Πανεπιστημίου Θεσσαλονίκης. Ασχολείται με τη νοημοσύνη, τη σκέψη, τη διαλογιστική, τη γνωστική ανάπτυξη, το μεταγιγνώσκειν, τις ατομικές διαφορές, τις σχέσεις κινήτρων και νοημοσύνης, την έννοια του εαυτού, και τη γηροψυχολογία. Είναι συγγραφέας η συνεκδότης 12 βιβλίων και ειδικών τευχών περιοδικών στα ελληνικά, και συν-συγγραφέας ή συνεκδότης 9 άλλων στα αγγλικά. Είναι συν-συγγραφέας δύο μονογραφιών στα αγγλικά και μιας στα ελληνικά. Έχει δημοσιεύσει πάνω από 150 άρθρα σε αγγλόφωνα και ελληνικά περιοδικά και βιβλία, και έχει πάνω από 230 συμμετοχές σε διεθνή και ελληνικά συνέδρια με προσκεκλημένες και μη ανακοινώσεις. Έχει επιμεληθεί της μετάφρασης στα ελληνικά 8 βιβλίων και 7 άρθρων. Έχει διδάξει στα Πανεπιστήμια του Turku (Φινλανδία), του Fribourg (Ελβετία), και του Koblenz-Lanbau (Γερμανία).\nΥπήρξε ιδρυτικό μέλος της Ελληνικής Ψυχολογικής Εταιρείας, στο Διοικητικό Συμβούλιο της οποίας συμμετείχε κατ' επανάληψη, και διετέλεσε Γενική Γραμματέας και Πρόεδρός της. Είναι Πρόεδρος της Ψυχολογικής Εταιρείας Βορείου Ελλάδος από της ιδρύσεώς της (2001), μέλος του European Association for Research on Learning and Instruction, Αντιπρόεδρος του European Association for Psychological Assessment, συνδεδεμένο μέλος του American Psychological Association, και μέλος πολλών άλλων εταιρειών.\nΣυγγραφέας: Κωσταρίδου - Ευκλείδη, Αναστασία


Pizza, Pasta and Scooters στη Λέσχη Σύμμετρον Σπάρτης\nΠέμπτη 30 Σεπτεμβρίου και ώρα 21:00\nΗ Ιταλία είναι μια χώρα με χρώμα.\nΗ Ιταλία είναι μια χώρα με ήχο.\nΗ Ιταλία είναι μια χώρα με υπέροχες γεύσεις !\nΗ Λέσχη Σπάρτης Σύμμετρον τα συνδύασε και σας παρουσιάζει την Πέμπτη 30 Σεπτεμβρίου και ώρα 21:00, μια καινούργια πρόταση , για μια καλή, αυθεντική, Ιταλική βραδιά δια χειρός του chef Παναγιώτη Σούντα!\nΣτον όμορφο και ανανεωμένο μας χώρο, με την ιδιαίτερη για την περίσταση διάθεση μας , σας περιμένουμε να δοκιμάσετε παραδοσιακά ιταλικά ποτά, κρασιά & liqueur όπως limoncello & grappa, prosecco , τις αυθεντικές ιταλικές γεύσεις και την ανάλογη μουσική από την γείτονά μας χώρα!\nΜουσική επιμέλεια : Sotiris Christidis\nΓενική Διακοπή Ρεύματος στο Σκαμνάκι


Δήμος Κιλελέρ - Εκδηλώσεις στη Χάλκη και στις Νέες Καρυές του Δήμου Κιλελέρ\nΕκδηλώσεις στη Χάλκη και στις Νέες Καρυές του Δήμου Κιλελέρ\nΜε ιδιαίτερη επιτυχία και μαζική συμμετοχή κόσμου πραγματοποιήθηκαν στη Χάλκη και στις Νέες Καρυές του Δήμου Κιλελέρ οι εκδηλώσεις που έγιναν υπό την αιγίδα της αντιδημαρχίας Πολιτισμού του Δήμου.\nΣτο πλαίσιο της 4ης Χορευτικής Συνάντησης Πολιτισμών αντιπροσωπεία από Χορευτικά Συγκροτήματα από τη Σερβία, τη Σλοβακία, την Παραγουάη και την Ελλάδα επισκέφθηκαν εθιμοτυπικά το δήμαρχο Κιλελέρ Θανάση Νασιακόπουλο στο δημαρχείο όπου και έγινε ανταλλαγή αναμνηστικών. Τα συγκροτήματα στη συνέχεια έκαναν εντυπωσιακή εμφάνιση στην πλατεία της Χάλκης.\nΟ δήμαρχος ευχαρίστησε τους διοργανωτές για την τιμή που του έκαναν στους πολίτες του Δήμου Κιλελέρ με την παρουσία τους και δήλωσε τη διαρκή και αμέριστη συμπαράσταση του στην προσπάθεια των συλλόγων. Εξέφρασε επίσης τη βεβαιότητα για τη συνέχιση και τα επόμενα χρόνια της Χορευτικής Συνάντησης των Πολιτισμών.\nΤα χορευτικά συγκροτήματα, στο πλαίσιο της ίδιας εκδήλωσης, θα εμφανιστούν στη Γλαύκη το Σάββατο 31 Αυγούστου στις 21:00 το βράδι.\nΣτις Νέες Καρυές λόγω του εορτάζοντος Ιερού Ναού του Αγίου Ιωάννου του Προδρόμου, ο Μορφωτικός Εκπολιτιστικός Σύλλογος Νέων Καρυών και η Τοπική Κοινότητα διοργάνωσαν, μετά το πέρας των θρησκευτικών τελετών στον ομώνυμο ναό, πολιτιστική εκδήλωση στην πλατεία του χωριού.\nΣυμμετείχαν το μουσικό σχήμα Εβρίτικη Ζυγιά, οι μουσικοί Κατερίνα Δούκα στο τραγούδι και Νίκος Μπόζογλου στο ακορντεόν, καθώς και χορευτικά συγκροτήματα.


Σέριε Α: 10x10 η Γιουβέντους, ούτε με Σπαλέτι η Ρόμα\nΜε μεγάλο πρωταγωνιστή τον Ντιμπάλα (2 γκολ, 2 ασίστ) η Γιουβέντους κέρδισε με 4-0 την Ουντινέζε στο πρώτο ματς του «Νέου Φρίουλι» και έφτασε τις 10 σερί νίκες στην Ιταλία! Άσχημο ντεμπούτο για Σπαλέτι στη Ρόμα, 1-1 με τη Βερόνα.\nΑσταμάτητη είναι στην Ιταλία η Γιουβέντους! Στα εγκαίνια του «Νέου Φρίουλι» οι πρωταθλητές κέρδισαν με 4-0 την Ουντινέζε και έφτασαν τις 10 σερί νίκες στο πρωτάθλημα. Η ομάδα του Αλέγκρι, προσπέρασε την Ίντερ στην 2η θέση και διατήρησε στο -2 τη διαφορά της από την πρωτοπόρο Νάπολι.\nΟι φιλοξενούμενοι «καθάρισαν» από το πρώτο μισάωρο την υπόθεση νίκη, έχοντας μεγάλο πρωταγωνιστή τον Ντιμπάλα. Ο νεαρός Αργεντινός άνοιξε το σκορ στο 15ο λεπτό με απευθείας εκτέλεση φάουλ και τρία λεπτά μετά έδωσε την ασίστ στο γκολ του Κεντίρα.\nΣτο 25’ ο Ντανίλο αποβλήθηκε με απευθείας κόκκινη και ο Ντιμπάλα νίκησε τον Καρνέζη από την άσπρη βούλα του πέναλτι, φτάνοντας τα 11 γκολ στο πρωτάθλημα. Ο 22χρονος δεν έμεινε εκεί, αφού στο 42’ έδωσε στον Σάντρο και αυτός με όμορφο ψηλοκρεμαστό πλασέ, διαμόρφωσε το τελικό 4-0.\nΤο σκορ θα μπορούσε να πάρει μεγαλύτερες διαστάσεις, όμως ο Καρνέζης πραγματοποίησε κάποιες σπουδαίες επεμβάσεις σε προσπάθειες των Κεντίρα, Ασαμόα και Μοράτα.\nΆσχημο ντεμπούτο για Σπαλέτι\nΣτην επιστροφή του Λουτσιάνο Σπαλέτι στον πάγκο της Ρόμα, οι «τζιαλορόσι» δεν κατάφεραν να επιστρέψουν στις επιτυχίες, αφού ήρθαν ισόπαλοι 1-1 με την ουραγό Βερόνα στο «Ολίμπικο».\nΟι γηπεδούχοι είχαν την υπεροχή στο πρώτο μέρος και στο 41’ κατάφεραν να ανοίξουν το σκορ με τον Ναϊνγκολάν. Η Βερόνα δεν πτοήθηκε και στο ξεκίνημα της επανάληψης είχε δύο σημαντικές ευκαιρίες με Ιονίτα και Ρέμπιτς για να φέρει το σκορ στα ίσα. Αυτό έγινε στο 61’, όταν ο Πατσίνι μετουσίωσε σε γκολ το πέναλτι που κέρδισε ο Βζόλεκ από τον Καστάν, «γράφοντας» το 1-1.\nΗ Ρόμα βγήκε μπροστά, όμως δεν κατάφερε να πετύχει δεύτερο γκολ και το 1-1 έμεινε μέχρι το φινάλε, αφήνοντας τους «τζιαλορόσι» στην 5η θέση της βαθμολογίας.\nΟμάδες που αφορά: ΓΙΟΥΒΕΝΤΟΥΣ ΡΟΜΑ\nΠρέμιερ Λιγκ: «Άλωσε» το «Άνφιλντ» με Ρούνεϊ η Γιουνάιτεντ (video)\nΣούπερ Λιγκ: Συνεχίζει το σερί της η ΑΕΚ